text:
Wednesday, August 22, 2012
जन्मतिथि :: जगदीश प्रसाद मण्डल
जन्मतिथि
तीस बरख नोकरी केला उत्तर रविकान्त आइ.जी. पदसँ सेवा निवृत्ति भेला। जखनि कि रविशंकर आइ.जी.सँ आगू बढ़ि डी.जी.पीक पदभार सम्हारलनि। साल भरि ऐ पदपर रहता। ओते नोकरीक अवधि वचल छन्हि। तीन दिन रविशंकरकेँ पदभार सम्हारला उत्तर रविकान्तकेँ मन पड़लनि जे मीत-रविशंकरकेँ बधाइ कहाँ देलियनि। कारणो भेलनि जे पनरह दिन पहिनेसँ जे कार्य-भार दिअए लगलखिन ओ नोकरीक अंतिम दिन धरि नै फरिछौट भऽ सकलनि। मनमे एलनि जे मोबाइलेसँ बधाइ दऽ दियनि। मुदा एक्के काजक तँ भिन्न-भिन्न जुइत होइए। जुइतिक अनुकूले ने काज अनुकूल होइए, तँए मोबाइलसँ बधाइ देब उचित नै बूझि पड़लनि। ओना तत्काल जानकारीक रूपमे दऽ समए लेल जा सकै छल। मुदा से नै भेलनि। चाहक कप टेबुलपर रखि, दहिना बाँहि उठबैत पत्नी-रश्मिकेँ कहलखिन-
“की ऐ बाँहिक शक्ति क्षीण भऽ गेल जे काज नै कऽ सकैए। मुदा...?”
रश्मि अपना धुनिमे छेली। ओना एक्के टुबलपर बैस चाहो पीऐ छेली आ मेद-मेदीन चिड़ै जकाँ मुँहमिलानी गपो-सप करै छेली। अपने धुनिमे मनो बौआइ छेलनि। एकठाम बैस चाह पीबितो मन दुनूक दू-दिशिया छेलनि। रश्मिक मनमे रविशंकरक पत्नी किरण नचै छेलखिन। जिनगी भरि सखी-बहीनपा जकाँ रहलौं, मुदा आइ? आइ ओ रानीसँ महरानी बनि गेली आ...? की हम ओइ बटोहिनी सदृश तँ ने भऽ गेलौं जेकरा सभ किछु छीनि घरसँ निकालि देल जाइ छै।
जहिना कोनो नीनभेर बच्चा माएक उठौलापर चहाइत उठैत बेसुधमे बजैत तहिना पतिक प्रश्नक उत्तर रश्मि देलखिन-
“ऐ बाँहिक शक्ति ओतबे काल रहै छै जेते काल शान चढ़ाएल हथियार ओकरा हाथमे रहै छै। नै तँ प्राणशक्ति निकलला उत्तर शरीर जहिना माटि बनि जाइ छै तहिना बनि कऽ रहि जाइए। हाथसँ हथिहार हटिते जिनगी हहरए लगै छै।”
पुन: चाहक कप उठा चुस्की लैत रविकान्त बजला-
“बच्चेसँ दुनू गोरे संगे रहलौं। खेनाइ-पीनाइ, खेलनाइ-धुपनाइ, घुमनाइ-फीरनाइ सभ संगे रहल। कहाँ कहियो मनमे उठल जे दुनू गोरेमे कोनो दूरी अछि। अपनाकेँ के कहए जे घरो-परिवार आ सरो-समाज कहाँ कहियो बुझलनि। मुदा आइ...?”
“मुदा आइ की?”
“इहए जे...। आइ बहुत दूरी बूझि पड़ि रहल अछि। बूझि पड़ैए जे जेना अकास-पतालक अंतर भऽ गेल अछि। कोन मुँह लऽ कऽ आगू जाएब, से िनर्णये ने मन कऽ पाबि रहल अछि।”
“तखनि?”
“सएह ने मन असथिर नै भऽ रहल अछि। जिनगी भरिक संगीकेँ ऐहेन शुभ अवसरपर केना नै बधाइ दियनि। मुदा एते दिन बरबरिक विचार छल आब ओ थोड़े रहत। कहाँ ओ सिंह द्वारपर विराजमान केनिहार आ कहाँ हम देशक अदना एकटा नागरिक। कि अपनाकेँ ओइ कुर्सीक बुझी जइसँ हेट भेलौं। सीकपर राखल वा तिजोरीमे राखल वस्तु ओतबे काल ने जेते काल ओ ओतए रहैत। रविशंकर आइ ओतए छथि जतए हमरा सन-सन जिनगी अंतिम छोड़पर पहुँचिनिहार हुनकर हुकुमदारी करैए। कोन नजरिए ओ देखै छल आ आइ कोन नजरिए देखता।”
रविकान्तक अन्तरमनकेँ रश्मि आँकि रहल छेली। मुदा जेते अाँकए चाहै छेली तइसँ बेसी घबाएल माछ जकाँ अपन सड़नि बढ़ल जाइत रहनि। कि आँखिक सोझक देखल झूठ भऽ जाएत। केना नै भऽ सकैए। दू गोटे बीचक बात तँ ओतबे काल धरि सत्य रहैए जेते काल धरि दुनू मानैए। काज थोड़े छी जे गरजि कऽ कहत जे तोरा पलटने हम थोड़े पलटि जाएब। मन असथिर होइते रश्मिक मनमे विचार जगलनि। दुखक दबाइ नोर छी। पैघ-सँ-पैघ दुख लोक नोरक धारमे बहा वैतरणी पार करैए। बजली-
“जहिना अहाँक मनमे उठि रहल अछि तहिना हमरो मनमे रंग-बिरंगक बात उठि रहल अछि। कहाँ रविशंकरक पत्नी किरण राजरानी आ कहाँ हम...? कहाँ राधा संग कृष्ण आ कहाँ...? काल्हि धरि दुनू गोरे एकठाम बैस एक थारीमे खेबो करै छेलौं आ एक्के गिलासमे पानियो पीऐ छेलौं, मुदा आइ संभव अछि। आखिर किअए?”
हवाक तेज झोंकमे जहिना डारि-डारिक पात डोलि-डोलि एक-दोसरमे सटबो करैत आ हटबो करैत तहिना रश्मिक डोलैत विचार सुनि रविकान्त स्वयं डोलए लगला। एक तँ पहिनेसँ मन डोलि रहल छेलनि तैपर रश्मिक विचार आरो डोला देलकनि। अनभुआर जगह पहुँचलापर जहिना सभ हरा जाइत तहिना हराएल मोने रविकान्त बजला-
“कानसँ सुनितो, आँखिसँ देखितो किछु बूझि नै पाबि रहल छी जे कि नीक कि अधला। की करी की नै करी। मुदा साठि बरखक संगीकेँ एते दूर केना बूझब। मुदा लगो केना बूझब। साठि बरखक पथिक संगी जौं दू दिशामे चली तखनि केते दूरी हएत। मुदा साठि बरखक जिनगीओ तँ छोट नै भेल?”
रविकान्तक विचार सुनि रश्मि टपकि पड़ली-
“जिनगी तँ एक दिन, एक क्षण, एक घटनामे बदलि जाइए आ साठि-बरख कि धो-धो चाटब।”
“तखनि?”
“सएह नै बूझि रहल छी। एतेटा जिनगी एक संग बितेलौं मुदा आइ जइ जिनगीमे पहुँच गेल छी तइ जिनगीक संबन्धमे किछु विचार कहियो नै केलौं।”
पत्नीक बात सुनि रविकान्तकेँ जहिना आन गामक चौबट्टी, तीनबट्टीपर पहुँचिते भक्क लगि जाइत, जइसँ पूब-पच्छिमक दिशे बदलि जाइत। मुदा एहनो तँ होइते अछि जे लगलो भक्क ओहने चौबट्टी, तीनबट्टीपर खुजितो अछि। अपन भक्क तँ तेना भऽ कऽ नै खुजलनि, खाली एकटा प्रश्नेटा उठलनि जे बच्चासँ सियान भेलौं, सियानसँ चेतन भेलौं, चेतनसँ बुढ़ाड़ीक प्रमाणपत्र भेट गेल। हरबाह थोड़े छी जे अधमरुओ अवस्थामे बुढ़ाड़ीक प्रमाण नै भेटै छै। केना भेटिते प्रमाणपत्रक संग पेन्शनो ने अबै छै। मुदा मन किअए धक-धका रहल अछि। जिनगीक चारिम अवस्था वानप्रस्तक होइ छै, संयासीक होइ छै जे दिन-राति दौगैत दुनियाँक हाल-चाल जानए चाहैए। से कहाँ मन मानि कऽ बूझि रहल अछि। पतिकेँ गंभीर अवस्थामे देखि रश्मि टिपलनि-
“अहाँक मनमे जे नाचि रहल अछि उहए हमरो मनमे नाचि रहल अछि। मुदा ईहो बात तँ झूठ नहियेँ छी जे जिनगीक संग बाटो बनै छै। आ बाटे संग बटोहीओ बाट बनबै छै।”
रविकान्त- “की बाट?”
पतिक प्रश्न सुनि रश्मि विह्वल भऽ गेली। हेराइत संगीकेँ बाट देखाएब बहुत पैघ काज छी। मुदा लगले मनमे उठि गेलनि जे तखनि अपने किअए एते बौआइ छी। कम-सँ-कम चाह पीऐ काल बैसारीओमे ऐ बातक विचार करैत अबितौं तँ अौझुका जकाँ तँ नै बौऐतौं। जोतल आ बिनु जोतल खेतमे चललासँ जहिना पहिने धड़िआइ छै, धड़िएलाक पछाति पतिआइ छै, पतिएलाक पछाति पेरिआइत पेरा बनै छै। वहए एकपेरिया बहुपेरिया बनैत चलै छै। रश्मि बजली-
“अहाँ कौलेज छोड़ला उत्तर जिम्मा उठा सरकारी बाट पकड़ि साठि बरख पूरा लेलौं। ने कहियो जमीन दिस तकैक जरूरति महसूस भेल आ ने तकलौं। मुदा आइ तँ ओतइ उतरि आबि गेल छी जेकर रस्ता अखनि धरिक रास्तासँ भिन्न अछि।”
पत्नीक विचार सुनि रविकान्त मुड़ी डोलबैत आँखि उठा कखनो पत्नीक आँखिपर रखैत तँ कखनो उतारि धरतीपर दइत। आगिपर चढ़ल कोनो बरतनक पानि जहिना निच्चाँसँ ताउ पाबि ऊपर उठि उधियाइक परियास करैत तहिना रविकान्तक वैचारिक मन सेहो उधियाइक परियास करैत रहनि। मुदा जहिना पिजराक बाघ पिजरेमे गुम्हरि कऽ रहि जाइत, तहिना आइ धरिक जे मन रूपी बाघ एहेन शरीर रूपी पिजरामे फँसि गेल छेलनि जे जेते आगू मुहेँ डेग उठबैक कोशिश करथि ओते समुद्री वादल जकाँ आस्ते-आस्ते ढील होइत रहनि। आगूक झलफलाइत बाट देखि रविकान्त बजला-
“विचारणीय बात जरूर अछि, मुदा बिनु बूझल जिनगीक संग तँ अहुँक जिनगी चलल। कहाँ केतौ बेवधान भेल। आइ जे कहलौं ओ तँ ओहू दिन कहि सकै छेलौं, जइ दिनसँ बहुत आगू धरि बढ़ि गेलौं। से तँ रोकि कऽ मोड़ि सकै छेलौं। मुदा आइ तँ जानल-बिनु (ज्ञानी-मुरूख) जानल दुनू संगे बौआए चाहै छी!”
पतिक बात सुनि रश्मि मोने-मन विचार करए लगली जे दुनियाँमे एहनो लोकक कमी नै अछि जेकरा जरूरति भरि लूड़ि-बुधि नै छै, मुदा ईहो तँ झूठ नै जे जेकरा छेबो करै ओइमे बेसी ओहने अछि जे या तँ उनटा वाण चलबैए वा नहियेँ चलबैए। तखनि सुनटा वाण केना आगू बढ़त जौं बढ़बे करत तँ केते आगू बढ़त जेकरा आगू दुश्मन जकाँ चौबगली उनटा वाण घेरने अछि। मुदा उपाए की? शुद्ध तेल-मोबिल देल मजगूत इंजनो चढ़ाइपर दम तोड़ए लगै छै मुदा टुटलो चक्का बिनु तेलो-मोबिलक भट्ठा गरे दौगैत बिनु ब्रेकक गाड़ी जकाँ केतेकेँ जानो जइए आ केतेकेँ मुँहोँ-कानो फोड़ैए। डेग आगू उठाएब जरूर कठिन अछि। मुदा लगले मनमे उठलनि जे जइ बाट पकड़ि आइ धरि चललौं जौं ओही बाटकेँ छोड़ि दोसर बाट पकड़ि नव बटोही जकाँ विदा होइ, ई तँ संभव अछि। जहिना चिन्हार जगहक चोर पड़ा दूर देश जा अपन क्रिया-कलाप बदलि नव-मनुखक जिनगी बना जीबए चाहैत ओ तँ संभव छै...।
वाण लागल पंछी जकाँ पतिकेँ देखि अनुभवक सान्त्वना भरल शब्द निकालि रश्मि बजली-
“जहिना अहाँक जिनगी तहिना ने हमरो बनि गेल अछि। जएह बुढ़ापा अहाँक सएह ने हमरो अछि। मुदा एकठाम तँ दुनू गोटे एक छी। एक्के दबाइक जरूरति दुनू गोरेकेँ ने अछि। तँए विचार दइ छी जे आब ने ओ रूतबा रहल आ ने ओकाइत, तखनि जानि कऽ जहरो-माहूर खा लेब सेहो नीक नै।”
रश्मिकेँ आगूक बात पेटेमे घुरिआइत रहनि तइ बिच्चेमे रविकान्त टिप देलखिन-
“बेसी दुख तँ नै बूझि पड़ैए मुदा साठि बरखक प्रोढ़ा अवस्था धरि हमरा सबहक नजरि नै गेल। सरकारीक पैघ जिम्मामे रहलौं। समायानुसार काज करितो मुदा अपन जिनगी तँ सुरक्षित रखितौ। साठि बरखक पछातियो तँ चालीस बरख जीबैक अछि। कि नै जनै छेलौं जे दरमाहा टूटि जाएत जिनगीक आवश्यकता बढ़ैत जाएत ओहन स्थितिमे कि कएल जा सकै छै।”
पतिक विचारकेँ गहराइत समुद्र दिस जाइत देखि मुँहक दसो वाण साधि रश्मि छोड़लनि-
“अनेरे मनमे जूर-शीतलक पोखरिक पानि जकाँ घोर-मट्ठा करै छी। घोरे मट्ठा ने घीओ निकालैए आ अनहै सेहो निकालैए। संयासी सभ केना फटलाहा कमलक मोटरी बान्हि कन्हामे लटका लइए आ सौंसे दुनियाँ घुमैए। अहाँकेँ तँ सहजे चरि-चकिया गाड़ी चलबैक लूड़ियो अछि।”
पत्नीक विचार सुनि रविकान्त ओझरा गेला। एक दिस संयासीक बात बाजि कहि रहल छथि जे जहिना कानूनी अधिकारसँ जीवन-रक्षा होइत तहिना ने संयास अवस्था -वानप्रस्त- पवित्र मनुखक नैतिक अधिकार सेहो छी। दोसर दिस चरि चकिया गाड़ीक चर्चा सेहो करै छथि जे भरिसक अपनो लगा कऽ कहै छथि। संगी देखि रविकान्त दहलाए लगला। जहिना कोसी-कमलाक बाढ़िमे भँसैत घरपर बैस घरवारी बंशीओ खेलाइए आ कमला-कोसीक गीतो गबैए, तहिना विह्वल भऽ रविकान्त बजला-
“हँसी-चौल छोड़ू। आब कोनो बाल-बोध नै छी। हम सभ अपन जीवन अपन सामाजिक जीवन नै बनाएब तँ देखिते छिऐ जे मनुख एक दिस चान छूबैए तँ दोसर दिस सीकीक वाणक जगह बम-वारूद लऽ मनुखक बीच केहेन खेल दुनियाँमे खेल रहल अछि। खैर, ओते सोचैक समए आब नै रहल। जेकर तिल खेलिऐ ओकरा बहि देलिऐ। अपन चलीस बरखक जिनगी अछि, ने हमर कियो मालिक आ ने हम केकरो मालिक छिऐक। भगवान रामकेँ जहिना अपन वानप्रस्त जीवनमे अनेको ऋृषि-मुनि, योगी-संयासी सभसँ भेँट भेलनि आ अपनो जा-जा भेँटो केलखिन। तहिना ने अपनो दोसराक ऐठाम जाइ आ ओहो अपना ऐठाम आबए। मुदा विचारणीय प्रश्न ई अछि जे रामकेँ के सभ भेँट करए एलनि आ किनका-किनका ओतए भेँट करए स्वयं गेला। ई प्रश्न मनमे अबिते गाछसँ खसल पघिलल कटहर जकाँ मन छँहोछित्त भऽ गेलनि। खोंइचा-कमरी संग एक दिस तँ दोसर दिस कोह उड़ि-उड़ि कौआ आगू पहुँच जाइत। आँठी छड़पि-छड़पि बोन-झारमे बच्चा दइ दुआरे जान बँचबैत, तँ नेरहा उत्तर-दछिने सिरहाना दऽ पड़ल-पड़ल सोचैत जे जेते पकबह तेते सक्कत हेबह तँए समए रहैत भक्ष बना लैह नै तँ दुइर भऽ जाएब। रविकान्त सोचैत-सौचैत जेना अलिसाए लगला। हाफी भेलनि।
रविकान्तकेँ हाफी होइत देखि रश्मिक मनमे उठलनि जे हाफी तँ निनिया देवीक पहिल सिंह दुआरिक घंटी छी। भने नीक हेतनि जे सुति रहता नै तँ एे उमेरमे जौं निन उड़लनि तँ अनेरे सालो-महिनेमे बदलि जेतनि। फटकि कऽ बजली-
“जेते माथ धुनैक हुअए वा देह धुनैक हुअए अपन धुनू। हमर जे काज अछि तइमे हम विथूत नै हुअए देव। हमरा लिए तँ अहीं ने सभ किछु छी।”
तीन सए घरक बस्ती बसन्तपुर। छोट-नम्हर चालीस टा किसान परिवार शेष सभ खेत-बोनिहारसँ लऽ कऽ आनो-आनो रोजगार कऽ जीवन-बसर करैए। अनेको जाति गाममे। ओना मझोलका किसान बेसी। ओकरो दशा-दिशा भिन्न-भिन्न। तेकर अनेको कारणमे दूटा प्रमुख। जइसँ विधि-बेबहारमे सेहो अंतर। किछु जातिक लोक अपने हाथे हरो-जाेइत लैत आ खेतक काजो करैत जइसँ आमदनीक बचतो होइत आ किछु एहनो जे अपने हाथसँ काज-उदम नै करैत तँए बचत कम। कम बचत भेने परिवार दिनानुदिन सिकुड़ैत जाइत। ओना गामक बुनाबटियो भिन्न अछि। एक तँ ओहुना दू गामक बुनाबटि एक रंग नै अछि। तेकर अनेको कारणमे प्रमुख अछि, खेतक बुनाबटि, जनसंख्या जाति इत्यादि। बसन्तपुरक बुनाबटि आरो भिन्न। ऊँचगर जमीन बेसी निचरस कम अछि जइसँ गाछी-बिरछी सेहो बेसी अछि आ घर-घराड़ी, रस्ता-पेरा सेहो ऐल-फइल अछि।
बसन्तपुरमे दूटा नम्हर किसान बाँकी छोट। नम्हर किसान परिवार रहने गामोक आ अगल-बगलक आनो गामक लोक जेठरैयती परिवारो बुझैत आ जेठरैयत कहबो करैए। राजक जमीन्दार तँ नै मुदा गमैया जमीन्दार सेहो किछु गोटे बुझैत। तेकर कारण जे दुनूक महाजनीओ चलैत आ गामक झड़-झंझटक पनचैतीओ करैत। कनी-मनी अनचितो काजकेँ गामक लोक अनठिया दैत। तइमे राधाकान्त आ कुसुमलाल दुनू गोटेक जमीनोक बुनाबटि आरो भिन्न अछि। चौबगली टोल सभ बसल अछि आ बीचक जे तीस-पेंतीस बीघाक प्लॉट छै ओ मध्यम गहींर अछि। जइसँ अधिक बर्खा भेने नाला होइत पानिक निकासी कऽ लैत, कम भेने चाैबगलीक ओहासी एने रौदियाहो समैमे उपजिए जाइत। ओना दुनू गोरे बोरिंग सेहो गड़ौने छथि। तँए रौदियाहो समए भेने खेतक लाभ उठाइए लइ छथि। पच्चीस-तीस बीघाक बीचक दुनू किसान। मुदा दुआरपर बखारीओ आ पोखरिक महारपर दू-सलिया तीन-सलिया नारोक टाल रहिते छन्हि।
राघाकान्तो आ कुसुमलालोक परिवार बीच तीन पुश्तसँ उपरेक दोस्ती रहल छन्हि। ओना दुनू दू जातिक मुदा अपेक्षा-भाव एहेन जे चालि-ढालिसँ अनठिया नै बूझि पबैत जे दुनू दू जातिक छथि। किअए तँ कोनो काज-उदेममे एक-दोसराक बाले-बच्चे एक-दोसरठाम जाइत। ओना आने गामक कुटुम जकाँ दुनू परिवारक बीच कपड़ा-लत्ताक वर-विदाइक चलनि सेहो अछि। मुदा तैयो सराध-बिआह आदि पारिवारिक काजमे दुनू दू जातिक परिचय देबे करैए।
नम्हर भुमकम होइसँ पहिने जहिना नहियोँ होइबला बच्चा सबहक जनम भऽ जाइ छै जइसँ दोस्तीयारेक संभावना अनेरो बढ़ि जाइए, मुदा से नै राधाकान्त आ कुसुमलाल दुनू गोटेकेँ एक्के दिन बेटा भेलनि। ओना कियो-केकरो ऐठाम जिगेसा करए नै गेलखिन तेकर कारण भेलै जे अपने-अपन घर ओझरा गेलनि। ओना पमरिया-हिजरनी महिना दिन धरि दौग-बड़हा करैत रहल। दाइओ-माइ छठियारमे रविदिन एकक नाओं रविकान्त आ दोसराक नाओं रविशंकर रखि देलकनि। अनेरे फूलक बोनमे टहलितथि आकि साँप-कीड़ाक बोनमे। बोन तँ बोने छी, दुनूक छी। तँए हरहर-खटखटसँ नीक दिनेकेँ पकड़ि लेलनि। ओना एकटा आरो केलनि जे दुनूमे सँ कियो जातिक पदवी नै लगौलनि।
सुभ्यस्त परिवार रहने तीन बरखक पछातिए स्कूल जाइ जोकर भऽ गेल मुदा चारिम बरखमे दुनूक नाओं गामेक स्कूलमे लिखौल गेल। ओना जेहने सोझमतिया राधाकान्त तेहने कुसुमलालो। मुदा नाओं लिखबै दिन रविकान्तक पिता गेलखिन आ राधाकान्त अपने नै जा भायकेँ पठौलखिन आ रविशंकरक पित्ती एक बरख घटबी कऽ कऽ नाओं लिखौलखिन। ओना राधाकान्तकेँ स्कूलपर जेबाक मनो ने होइ छन्हि। किएक तँ स्कूल सबहक जे किरदानी भऽ गेल ओ देखै जोग नै अछि। शिक्षक सभ विद्यार्थीकेँ नहियेँ पढ़ैले प्रेरित आ नहियेँ पढ़ैक जिज्ञासा जगा पबै छथि। छड़ी हाथे पढ़बए चाहै छथि।
एक तँ एक रंगाह परिवार तहूमे दोस्ती। दुनू गोरे तेहेन चन्सगर जे गामेक स्कूलसँ पटका-पटकी करैत निकलल। पटका-पटकी ई जे एक साल रविकान्त फस्ट करैत तँ दोसर साल रविशंकर ओना हाइ स्कूलमे थोड़े गजपट भेल, स्कूलक शिक्षक आँकि लेलनि जे केतबो उपरा-उपरी छै तैयो सोचन शक्तिमे दुनूमे अन्तर किछु जरूर छै। कौलेज तँ बिना माए-बापक होइए, केकरा के देखत। मुदा आॅनर्सक संग दुनू गोटे प्रथम श्रेणीमे निकलल।आइ.पी.एस. कऽ दुनू गोटेक ट्रेनिंग आ ज्वानिंग सेहो भेल। दोस्तीमे बढ़ोत्तरी होइते गेल।
Subscribe to: Post Comments (Atom)


c: text/html

text:
प्रदेशसभा २के पहिल बैसारमे राष्ट्रिय जनता पार्टी नेपालक अध्यक्ष मण्डलक सदस्य राजेन्द्र महतो सेहो पहुँचल छलथि । राजपा अध्यक्ष मण्डलक सभ नेता तथा संघिय समाजवादी फोरमक केन्द्रिय अध्यक्ष जनकपुरमे रहितो ओसभ नहि पहुँचलथि आ महतोजीके पहुँचएके कारण कि सहितक अन्य समसामयिक विषयमे दूधमतीक सम्पादक सुजीत कुमार झा बातचित कएलन्हि ।
प्र. सब नेता बजारेमे छथि अपने असगरे संसद भवनमे चलि एलियैक ?
संघिय सरकार बनैक पूरे मधेशीके सपना छल आई ओ पूरा भेल अछि । ई क्षणके देखएसँ अपनाके नहि रोकि सकलहुँ । जहिआ गजेन्द्र नारायण सिंह आ हमर पार्टीक लोकसभ संघियताक बात उठबैत छल तऽ लोक बताहे कहैत छल । मुदा आई सभ एहिपर एकमत अछि ।
प्र. एतेक जल्दी प्रदेश बनतैक से सोचने छलियैक ?
जहिआ होबएके रहैत छैक तहिआ हएबे करैत छैक । मुदा एहिके लेल बहुत बलिदानी देबए पड़ल अछि । दर्जनो समाङ्ग शहीद बनल अछि । कतेको गोटे घाइल भेलथि । हमरोसभपर आक्रमण भेल । तखन जे प्राप्त भेल अछि एकरा सुन्दर बनाबए पड़त आ अधिकार लेबएके एखनो बाँकीए अछि ।
प्र. अधिकारक बात अपने कएलियैक अछि, अधिकार नहि देबएबला दल सरकार बना रहल अछि कोना अधिकार प्राप्ति हेतैक ?
द्वन्द्व व्यवस्थापनक लेल सेहो अधिकार आवश्यक अछि । जाधरि मधेशीके अधिकार नहि भेटत ताधरि आन्दोलन नहि रुकत । ई बात एमालेके नेतासभ सेहो बुझैत छथि । ओसभ मधेशीके अधिकार दियाबएमे सहयोग करता ताहिमे हमसभ आशावादी छी ।
फोरम आ राजपा एकसंगे बैसत तऽ सभबात निकलि कऽ चलि आओत । एखन किछु नहि कहल जा सकैत अछि ।
प्र. संविधान संशोधनक लेल कोनो बात आगा बढल छैक कि ?
एखन सरकारे बनाबएके बातसभ चलि रहल अछि । मुदा ओहोसभ बुझैत अछि बिना संविधान संशोधनके मधेशीसभ चुप्प रहएबला नहि अछि । सरकार बनतैक एकरबाद हमसभ फेरसँ माँगके लऽ कऽ आगा बढब ।
प्र. प्रदेश नम्बर २मे कहिआधरि सरकार बनत ?
आब एकरे समय बाँकी अछि । पहिल बैसार भऽ गेल आब हमसभ अहीपर काज करब । जल्दिए सरकार बनत से आशा करी ।
प्र. अपने कहैत छियैक सरकार बनत मुदा हल्ला अछि फोरम आ एमाले मिल कऽ कोनो खेलमे लागल अछि ?
हँ, से बात छैक ? ई बातके हमरासभलग जानकारी नहि अछि ।
प्र. एखनधरि फोरम आ राजपाके औपचारिक बैठक नहि भेल अछि ?
बैठक जल्दिए हएत । राज्यसभाक लेल हमसभ बैसबे कएल छलहुँ एहिमे सभगोटे विश्वस्त रही राजपा फोरमके सरकार बनतैक ।
माँग उठाबएके हमसभ गलत रुपसँ नहि लैत छी । तखन बन्दे कऽ देब आ तोडफोड करब ई नहि होएबाक चाही । किछु व्यक्ति जे संघियता बिरोधी अछि ओ सभ उक्साबएके खेलमे लागल अछि । प्रदेश नम्बर २के बिचमे जनकपुर पड़ैत अछि फेर जनकपुर ऐतिहासिक शहर अछि से बुझए पड़त ।
प्र. राजपा मुख्यमन्त्री लेत वा उप मुख्यमन्त्री ?
फोरम आ राजपा एकसंगे बैसत तऽ सभबात निकलि कऽ चलि आओत । एखन किछु नहि कहल जा सकैत अछि ।
प्र. राजधानीके लऽ कऽ विरगंज कहिआधरि बरैत रहत ?
माँग उठाबएके हमसभ गलत रुपसँ नहि लैत छी । तखन बन्दे कऽ देब आ तोडफोड करब ई नहि होएबाक चाही । किछु व्यक्ति जे संघियता बिरोधी अछि ओ सभ उक्साबएके खेलमे लागल अछि । प्रदेश नम्बर २के बिचमे जनकपुर पड़ैत अछि फेर जनकपुर ऐतिहासिक शहर अछि से बुझए पड़त ।

robotstxt: allowed

filter: keep


text:
दुधियाएल बरखा
बैशाख
मासक अन्हरिया-एकादशीक अढ़ाइ बजे राति। मात्र आधा घन्टा बाँकी तीन बजे भोर
होइमे। ओछाइनपर पड़ल दुर्वासा काका मौसमक तापसँ तपित होइत कछमछ करैथ। हवा शान्त, ताप
तपतपाइत। तपतपेबो केना ने करैत, जहिना रेडियो तहिना अखबारो
दिन-राति चिचियाइत जे केता बर्खक पछाइत एहेन टेम्प्रेचर मौसमकेँ चढ़ल अछि! कछमछ करैत ओछाइनपर दुर्वासा कक्काक मन उतप्त भऽ वौआइत-वौआइत ऐठाम आबि
अँटैक जाइन जे जीब कठिन अछि। केना नइ बूझि पड़तैन जे जीअब कठिन अछि? जखैन नीने हराम तखैन लोके आकि कोनो आने पालतू-सँ-जंगली जानवर आकि माटि
परहक पंछीसँ लऽ कऽ गाछ परहक पंछी धरि जीविये केते दिन सकैए?
बुझले तँ बात अछि जे जखने कफ-पीत आ वात संग पकड़लक तखने औरदा खटियए लगल। जखने
जिनगीक औरुदा खटियाएत आकि चौकियाएत आकि पलेगाएत तखने ने बूझि लिअ जे आब गाछी
लगिचाएल..!
बेर-बेर
दुर्वासा कक्काक औनाइत मनमे उठैन जे मौसमक बेतुकी गतिसँ पैछला सालक अन्तिम फसिल
मारल गेल..! आमक दरसे ने..! पाकलक कोन बात जे टुकलाक चटनियो
नदारत..! आन सालक हिसावसँ दोबर पटौला पछातियो गरमा धान
पूजियोमे घाटा लगौत..! आ गहुम सहजे मारले गेल..! गहुमक गेने पैछला साले चलि डूमि गेल..! मुदा खेरही
तँ ऐगला खेती छी, परिवारकेँ के कहए जे समाजसँ लऽ कऽ जिला, राज्य आ देशक समस्या दालिक छी..! केना नइ दस
कट्ठा खेरही दुर्वासा काका करितैथ?
ओना
धड़फड़ाएल किसान कहियौ कि औगुताएल आकि अगुआएल, सरोसत्तीए पूजाकेँ वसन्तक जन्म-दिन
बूझि खेरही-बीआ आधा माघेसँ खेतमे छीटब शुरू करै छैथ, मुदा से
नइ बतीस दिन पहिने दुर्वासा काका सलोहाल खेतकेँ पटा, जोति-कोरि
बीआ छीटि चौकिया उन्नैत किस्मक अल्पकालिन खेरही दस कट्ठामे ई सोचि केने छला जे
समुचित विधि-विधानसँ केने निसचित परिवारक साल भरिक दालिक समस्या मेटा जाएत।
हिसावो सोझ बूझि पड़लैन। ओना चालीस किलो कट्ठा तक खेरहीक पैदावार अछि, मुदा अपने तँ ओहन किसान छैथ नइ जे ओइ ऊचाइकेँ पकैड़ पेता। मुदा एहनो तँ
झड़खंडी किसान कहियौ कि अधमरू आकि पछुआएल नहियेँ छैथ जे सोलहन्नी बीओ बुड़ेता...।
तँए बीच-बँचाउ करैत बीस किलो कट्ठा मानि, दू क्विन्टलक
हिसावसँ खेरही-खेती केने छला। हिसाव एना सोझ बूझि पड़लैन जे सालो भरि जँ आधा किलो
पाँच गोरेक परिवारमे खर्च हएत तँ सौ-ग्राम मुड़े-मुड़ भेबे कएल। ओना सबठामक
अपन-अपन जरूरत छै, मुदा से अलग अछि। तहूमे दालि-दालिक अपन-अपन
कद-काठी सेहो होइए। एक दिस खेसारीक कद-काठी अछि, जे दानामे
अदहा खोंइचा आ अदहा दालि होइए जखन कि खेरही तइ कद-काठीक नइ छी, ओकर कद-काठी दोसर छै, किलोमे आठो सए ग्रामसँ बेसी
दालि होइए। तेतबे किए, कुरथी-तेबखा आ खेरही ओहन दालि छी जेकर
खोंइचो खाद्ये छी। जँ से नइ छी तँ भतउसनामे धानक चाउर कुटि कऽ आ खेरहीक दालि
सौंसेक दोस्ती केना होइए?
दू-तीन
दिनसँ मेघ असथिर हवामे रूइयाक फाहा जकाँ उड़ियए लगल, जइसँ झपन-तोपन शुरू भेल। तैसंग
हवो उड़ए लगल। हवाक गतियो रसे-रसे तेज होइत गेल। ओना धरती जे तपित भऽ गेल छल आ ओकर
जे तपवन उठए लगल, तइसँ वातावरणमे कोनो बेसी सुधार तँ नइ भेल
छल मुदा सुधारक किछु झलकी तँ आबिये गेल छेलै। अढ़ाइ बजे रातिमे हवाक गति तेज भेल, वादल सेहो उमड़ए लगल। बुन्दा-बुन्दी पानि शुरू भेल। जे धीरे-धीरे बढ़ए
लगल, जइसँ धरतीक तपित तन रसे-रसे तुषित हुअ लगल।
अकास-सँ-धरती धरि मौसम समरूप तँ नइ भेल मुदा सिमैस जरूर गेल।
धरतीक
तपित तापसँ औनाइत दुर्वासा कक्काक मन रसे-रसे चैन हुअ लगलैन। अखन धरि जे औनाइत
मनमे वौआइत विचार उठै छेलैन आ खसै छेलैन ओ मौसमकेँ बदलैत रूप देख मौसमे-अनुकूल,
अदलए-बदलए लगलैन। जहिना अदलै-बदलैबला मंडीमे शान्ति राखब जरूरी होइ छै, जँ से नइ राखब तँ पाइयेक हिसाव ओझरा जाएत, तहिना।
जेना-जेना
दुर्वासा कक्काक मन मौसमानुकूल चैन होइत जाइन तहिना-तहिना सौन मासक पूनो-चान जकाँ
अपनो चान फरीच हुअ लगलैन। जेना-जेना अपन चान फरीच होइत जाइत रहैन तेना-तेना मन चैन
भेल जाइन। तीन बजे राति बीतल आ तीन बजे भोर शुरू भेल। मेघो बुनियाएब बन्न केलक।
एका-एक ओते रातिमे कहियौ आकि ओते भोरमे चुट्टी-पीपरीसँ लऽ कऽ मनुख तक चल-मला गेल।
मुदा दुनियोँ तँ दुनियाँ छी, जेकरा जे भवै वएह ने ओकर भावना भेल आ
जेहने भावना तेहने ने बुधि, आ जेहेन बुधि हएत तेहेन काज
करैमे आनन्दो आएत आ वएह आनन्द ब्रह्मानन्दोमे जा कऽ मिलत!
अपन
रागमे दुर्वासा काका मने-मन डुबकी बजबैत रहैथ कि चिकनी काकी चिचिआइत लगमे आबि
कहलकैन»
“अखनो तक जे गठूला घर नै बनेलौं से देखियौ-गे सभटा गोरहाक दशा! भीज कऽ सभटा गोबर भऽ गेल! फेरसँ पाथए पड़त!”
होइते
अहिना छै जे घरमे आगि लगौ आकि नहमर बिहाड़ि अबौ आकि भुमकम हौउ परिवारजन तँ
अपने-अपने भवन मनसँ ने अपन-अपन जानक संग ओहू वस्तु आ विचारकेँ जान-बँचबैत घरसँ
बहराइए जे ओकर प्रिय रहै छै। जहिना सैयो-हजारो रंगक वस्तु-जातसँ भरल घर-परिवारमे
वएह वस्तु वा विचारकेँ बँचबए चाहैए आ आन वस्तु वा विचारक भरमार रहितो छोड़ैले तैयार
होइए, तहिना चिकनियो काकीकेँ भेलैन। भेलैन ई जे जहिना गोबरधन-पहाड़ ओढ़ि
ब्रजमण्डलवासीक जान बँचबैक पाछू कृष्ण भीर गेला तहिना परिवारक पहियाक चलैत घुरीक
एकटा किल्ली जकाँ जारैनपर चिकनी काकी अपन सुरता गड़ौने छेली। वएह सुरता हुनका बुन्दा-बुन्दी
छुटिते गोरहाक मचान दिस बाड़ी लऽ गेलैन, जेकर दुर्दशा देख
चिकनी काकीक मन कलहैन्त गेल छेलैन। ओहीसँ आक्रमित भऽ दुर्वासा काका लग आबि बाजल
छेली। मुदा दुर्वासा कक्काक मन बदलैत मौसम आ बदलैत जिनगीक गति-विधिपर धियान अड़कल
छेलैन, जइसँ चिकनी काकीक बातक कोनो उत्तर नइ देलखिन। देबो
जरूरी नइ बुझलैन। जरूरी ऐ दुआरे नइ बुझलैन जे चिकनी काकीक आद्योपान्त बात सुनलैन।
सुनिते जखन गुनए लगला तँ बैशाखक अधमसिया बूझि पड़लैन, नइ कि
मौसमक उतार बूझि पड़लैन। माने ई जे मौसमक उतार भेल गरमी मास,
माने जखन बरखा मास बनए लगैए तइ बीचक समए, जे एक उतरैए दोसर
चढ़ैए। मुदा बैशाख तँ से मास नइ छी, ओना एक मास जेठुआ रौद
सेहो पछुआएल अछि। जइमे सालक सभसँ जुआएल रौद होइए। जुआएल कहियौ आकि जबनाएल, समए तँ सभसँ नीक गोरहा-ले भेबे कएल। तैठाम जे पत्नी माथ पटकै छैथ, यएह भेल अनेरो दुख बेसाहब...।
दुर्वासा
कक्काक मन आगू घुसैक गेलैन। घुसैक कऽ गोरहा घर कहियौ आकि जारैनक गठूला,
तइमे जा कऽ अँटकलैन। अँटैकते मनमे उठलैन- एक तँ आश्रमी घरसँ आकि भण्डार घरसँ
गठूला कद-काठीमे छोट होइए, तैसंग नीपै-बहारै आकि लेबै-मुनैक
कोनो खगते ने होइए, तइले एते जे माथ-कपार पीटै छैथ से अनेरे
ने! हिनके सबहक सपनामे कहियो चारि बीघाक ताज-महल औतैन..? तँए आरो अनठा कऽ दुर्वासा काका कनतोपि लेलैन।
ओना
दुर्वासा कक्काक मुँह नइ खुजने चिकनी काकीक मन चिक्कन हुअ लगलैन। किएक तँ पति-पत्नीक
बीच जँ पत्नीक बातसँ पति मुँहकेँ बन्न कऽ लैथ, सएह ने भेल पत्नी-लेल चिक्कन।
आब कि माथपर चढ़ि टीक पकैड़ ठीक करती तखन मन चिक्कन हेतैन?
चिक्कन
मन बनिते चिकनी काकीक नजैर पतिक बन्न मुँहपर पड़लैन। पहिने शंका भेलैन जे पूर्वाक
लहकीमे भरिसक नीन छैथ तँए हमर बात नइ सुनलैन। मुदा गोरहा-घर आ गोरहाक दशा मनकेँ
बेथित केनहि रहैन, तँए बेर-बेर मनमे विचारक झोंको उठबे करैन। मुदा असगरमे के केकरासँ पुछत आ
के केकरासँ कोनो विचार लेत कि देत। तखन तँ भेल जे जे भऽ रहल अछि ओकरा छातीमे
मुक्का मारि देखैत चलू। यएह सोचि अपन पनचैती अपने करैत चिकनी काकी अपन ओछाइन दिस
बढ़ि गेली।
अन्हरिया-एकादशीक
भोरक उदित चान जहिना दुधियाएल लाली नेने फरीच मौसमक बीच चौठक चान जकाँ हँसियाएल
अपन रंग-रूप निहारैए तहिना दुर्वासा कक्काक मन अपन जिनगीक रंग-रूप निहारए लगलैन।
मरहन्ना गहुमक खेती आ फलाएल आमक बगान बोनिआ गेने दुर्वासा कक्काक जे मनसँ भूख व्याकुल
भऽ पड़ा लगल छेलैन ओ पुन: खेरही खेतीपर नजैर पड़िते आबए लगलैन। दालिक अभाव किए भेल?
पहिल प्रश्न दुर्वासा कक्काक मनमे उठलैन। खैहन अन्न भेल धान, गहुम, मकइ इत्यादि आ दलहन भेल बदाम, केराउ, मौसुरी, खेसारी इत्यादि।
भोजनक पहिल खगता खैहन अन्नसँ पूर्ति होइए नइ कि दलिहनसँ। दलिहन भेल खैहनक सहयोगी।
ओना दलिहनोक रोटी, सतुआ आ उसनाक रूपमे खैहनक पूर्ति करैए, मुदा ओ भेल अभावक भाव। ओना दलिहनोक खेती आनो-आनो मौसममे होइए, जेना राहैर, खेरही, कुरथी आ
तेबखा। मुदा राहैर, कुरथी आ तेबखा ऊँचरस जमीनक फसिल छी, जे धार-धूरक इलाका रहने मिथिलांचलमे कम अछि, तँए
राहैर-कुरथी उपजै जोकर चासे कम अछि। रहल कैतका खेती, माने
जाड़-मासक खेती मुदा ओ तँ जहिना खैहनक समए छी तहिना दलिहनक सेहो छी। एक तँ ओहिना
धार-धूर, डोह-डाबर चौर-चाँचर,
कोचाढ़ि-बीरैक गाम जइमे मध्यम किस्मक जमीन कम अछि, तैपर
खैहनक बदला दलिहन अभावी लोक किए उपजेता, तैसंग ईहो भेल जे
समुचित ढंगसँ दलिहनक खेतीक चलैन कमि गेल आ दलिहनक छिटुआ खेतीक चलैन जोर पकैड़ लेलक, जे करैमे असानो होइए। मुदा समुचित ढंगसँ नइ भेने तिहाइयो-चौथाइ उपज नइ
होइए! अस्सीक दसकमे वैज्ञानिक पद्धतिसँ गहुमक खेती करैक सरकारी
योजना बनल, उपजामे बढ़ौतरी भेल, दलिहन
खेत गहुमक खेतमे बदैल गेल जइसँ दालिक उपज कमि गेल!
दुर्वासा
कक्काक मन आगू घुसकलैन। आगू ई घुसकलैन जे जखन एहेन स्थिति बनि गेल अछि तखन कि लोक
दालिये खाएब छोड़ि दिअए? कनीकाल-ले महगक दुआरे छोड़ियो देत मुदा अदौरी-बरीक
कोन दोख भेल जे गाम छोड़ि पड़ा जाए? जाड़क हिस्साबला समए जे
गहुमकेँ छोड़ि दइ छिऐ, तैयो ओइमे गरमा दालि माने खेरही-तेबखा
तँ कएल जा सकैए? तइले दुनूक समैक अँटाबेश करब अछि। मुदा अँटाबेशक
पाछू पैछला मौसमक प्रभावो-दुष्प्रभाव तँ ऐछे? जँ खेत बिलैम
कऽ उखड़त- माने खेतीक अनुकूल बनत- तखन खेतीमे बिलम हएत। जखने खेतीमे बिलम हएत तखने
फसिल आगूक समए पकड़त। जखने आगूक समए पकड़त तखने ऐगला फसिल प्रभावित हएत..?
दुर्वासा
कक्काक मन आगू घुसैक अपन देश-कोस दिस बढ़ि गेलैन। कहू जे दुनियाँ भरिमे अपना सबहक
भोजनक जे सचार-विचार अछि, ओ दुनियाँमे केतए अछि? ओना चाउर-दालि सभ देशक भोजन छी, मुदा जइ सचार-विचारसँ हम सभ खाइ छी ओ केतए अछि?
भातक पहिल संगी दालि छी, से आन थोड़े बुझैए..?
आब
दुर्वासा कक्काक नजैर अपन खेरही-खेतीपर एलैन। खेतमे बीआ देना बतीस दिन भऽ गेल।
सत्तैर दिनक पछाइत फड़ ललियए लगत। पचहत्तैर-अस्सी दिनमे खेरही खस्सी बनि आगूक
भोज्यमे शामिल भऽ जाएत। जहिना नख-सिखक वर्णन तहिना सिख-नखक वर्णन सेहो होइते अछि।
एकेबेर दुर्वासा कक्काक मन हहैर कऽ बतीस दिन पाछू घुसैक ओइ दिनपर गेलैन जइ दिन
खेतमे खेरही बीआ बौगु केने छला। बौगु करैसँ चारि दिन पहिने पटौने छला,
धरती एते तबैध गेल छल जे सलोहाल पटौल खेत चारिये दिनमे उखैड़ गेल, माने खेती करै जोकर भऽ गेल। डकरा हाल खेतमे रहने भुआ जकाँ गाछ जनमल। बीआक
उपचारक संग जोतो आ खादो अनुकूल भेल। जइ गतिये फसिलक बढ़बारि हेबा चाही ओइमे मिसियो
भरि कोताही नइ भेल। जहिना अपन कर्तव्यमे कमी नइ भेलैन,
तहिना खेरही सेहो अपन चालि-ढालि आ रंग-रूप पकड़ने दुधिआइत-दुधियाइत फुलिआइपर पहुँच
गेल अछि..!
दुर्वासा
कक्काक मन हलसैत-कलशैत ओइ अवस्थामे पहुँच गेलैन जेतए जिनगीमे मोड़ अबैए आ दुधिआइत
देहमे फुलिआइत मन नचैए। नचैत दुर्वासा कक्काक मनमे जेना घुरमी लगलैन। होइतो अहिना
छै जे नचैत-नचैत जखन देहमे घुरमी लगै छै तखन ओ नचैत-नचैत धरतीपर या तँ बैस जाइए वा
खसि पड़ैए। घुरमी ई लगलैन जे दालिक उपटान केना किसानक बीच आएल?
मुदा से अखन नइ। अखन एतबे जे जहिना चाउरक हिसावे दू सेरक बदला तीन सेर धान
भिनसुरका उखड़ाहाक बोइन छल
तहिना चाउरेक हिसावसँ दू सेर दालियो बोइन छल। एकर माने ई नइ जे मिथिलांचल दालि-दलिहनक
भण्डार छल। हँ, एते जरूर छेलै जे किछु किसान परिवार एहेन
छला जिनका अपना परिवारसँ फाजिल दालि होइ छेलैन, जे बोइनोमे दइ
छेलखिन। एकर माने ईहो नइ जे दालिक प्रचूरता छल। जे किसान निम्न-मध्य परिवारक छला
ओ धानक अभावमे सेहो दालिये बोइन दइ छेलखिन। ई तँ भेल भिनसुरका उखड़ाहाक बोइन। मुदा
बेरुका उखड़ाहाक सबा सेर
चाउरक हिसावसँ दू सेर धान जहिना बोइन छल, तहिना सवा सेर
दलिहन सेहो छल। एकर माने ई नइ बूझब जे बोनिहारकेँ तीन सए पैंसैठो दिन काज लगै
छेलैन, भरि साल कमाइ छला, बेरोजगारी नइ
छल। नइ छल कि छल से तँ सबहक सोझहेमे अछि।
अधरतिया
बीतल, बरखा सेहो बन्न भेल। पूर्वा हवाक लहकीमे अकासमे पसरल वादल सेहो छँटि गेल।
जहाँ करिया मेघ परीच भेल कि भुक-भुक तरेगनो आ भकजोगनियोँ सभ भुकभुकाए लगल। अन्हारिया-एकादशीक
भोरक चान हँसिया-सदृश हँसिआइत पूब दिशामे उगल। बदलैत मौसमक अखड़ेहे ने अखार भेल जँ
से नइ भेल तँ किए कालीदासकेँ कहए पड़लैन- “आषाढ़स्य प्रथम
दिविशे:..!” जँ पूर्णिमा आ सकराँतिक हिसावसँ मास चलैत तँ किए
लिखए पड़ितैन? सोझ-साझ पूर्णिमा आकि सकराँतिक हिसावसँ सीमापर
खुट्टी गाड़ि मासकेँ खुटिया दितैथ..!
आन
दिनक अपेक्षा जेना आइ दुनियाँक सभ किछु भोरे जगि गेल तहिना दुर्वासा काकाकेँ बूझि
पड़लैन। आन दिन तीन बजे भोरमे पौड़कियेटा बोली दइ छल, से
आइ धरतीक धोंघा-सितुआसँ लऽ कऽ गाछ परहक चिड़ै-चुनमुनी सहित बोली दिअ लगल! गाए-महींस घरसँ बहार होइले डिरिया लगल अछि। दुर्वासा काका ओछाइनसँ उठि
ओसारपर आबि चिकनी काकीकेँ कहलखिन»
“दुनियाँक सभ किछु जगि गेल आ अहाँ ओछाइने धेने रहब?”
ओना
चिकनी काकी अपने बेथे बेथाएल अखनो छैथे, जइसँ कखनो बरखाकेँ झड़कौआ कहि
गरियबै छथिन तँ कखनो अपन कपारकेँ दोख लगबै छैथ, तँ कखनो
पतिकेँ अपन कपार बूझि अपनाकेँ कोसबो करै छैथ जे केहेन कपारमे बेथाएल छला! मुदा सभकेँ समटैत चिकनी काकीक मन गवाही देलकैन,
भोरका समए छी, सभ अपन-अपन भरि दिनक सगुन बनबैले हँसैत उठैए, तैठाम जँ मरियाएल-कड़ुआएल उठब से नीक नहि। मनकेँ बदलैत ओछाइनसँ उठि चिकनी
काकी ओसारपर आबि बजली»
“आइ भोरे नीन बिला गेल।”
मुस्की
दैत दुर्वासा काका बजला»
“बिलाएल कहाँ बिलाइ जकाँ दूध-फूल तकैए..!”
शब्द संख्या : 2059, तिथि : 11 मई 2016


text:
अगर अहां जागरण ग्रुप सं जुड़य चाहय छी तं बड़ नीक मौका अछि. जल्दी सं अपन बॉयोडाटा एकरा पठा दिऔ.
जागरण के रिपोर्टर आओर सब एडिटर्स लेल
पत्रकारिता मे डिग्री आ फेर डिप्लोमाधारी पत्रकार चाही जिनका कम सं कम 3-4 साल के अनुभव होए...नञि तं स्नातक के संग 7-8 साल के अनुभव जरूरी अछि.
अगर अहांके पास एतेक अनुभव अछि आ डिग्री/ डिप्लोमा अछि तं फेर अहां अप्लाई करि सकय छी.
एकरे संग मैंटीनेंस लेल सहायक प्रबंधक के सेहो जरूरत अछि. एहि लेल अहांके कोनो प्रिंटिंग प्रेस में 5 साल के अनुभव होबाक चाही. एहि लेल मैकेनिकल इंजीनियरिंग मे डिग्री/ डिप्लोमा सेहो मांगल गेल अछि.
जागरण अखबार के स्कैनिंग ऑपरेटर आ ग्राफिक डिजाइनर्स सेहो चाही. एहि लेल पांच सालक अनुभव जरूरी अछि.
अखबार के अपना नोएडा आओर दोसर प्रिंटिग यूनिट लेल प्रिंटिंग एक्जीक्युटिव आ यूनिट अटेंडेंट सेहो चाही जेहि लेल एक सं लsक 5 साल धरि अनुभव मांगल गेल अछि.
अगर अहां एहि ठाम काज करय चाहय छी तखन अपन बॉयोडाटा एहि ईमेल पर भेज दिऔ...
hr@nda.jagran.com
अगर डाक सं भेजय चाहय छी तं पता अछि-
दैनिक जागरण कार्यालय
डी-210, सेक्टर- 63, नोएडा, उत्तर प्रदेश
फोन- 0120- 3915800
लिफाफा आ फेर ईमेल में पोस्ट के जिक्र जरूर करि देब. बेसि जानकारी लेल एहि विज्ञापन के पढ़ि लिअ.
अहां सभ के हमर शुभकामना.


text:
कोलकाता। 29 दिसम्बर। मोदी सरकार नोटबंदी लागू करबाक बाद कैको मोर्चा पर लड़ी रहल अछि। एक दिस विपक्ष हमलावर अछि तेँ दोसर दिस नोटबंदी के बाद से होय बला परेशानी, मुदा आब पीएम मोदी के लेल परेशान करै बला खबैर आइब रहल अछि। नोटबंदी के बाद देश भरी मे जारी नकदी केर किल्लतक बीच बंगाल के सालबनी स्थित करेंसी प्रिंटिंग प्रेस केर कर्मचारि सभ द्वारा ओवरटाइम ड्यूटी करबा से इंकार केर कारण नोटबंदी के संकट आर बढ़ी सकैत अछि।
नोटबंदी के बाद से बंगाल के मेदिनीपुर जिला मे स्थित एहि प्रेस के कर्मचारी लगातार ओवरटाइम ड्यूटी करैत छलाह ताकि बेसी से बेसी नोट छपल जे सके। कर्मचारी यूनियन कहलनि कि निरंतर ओवरटाइम करबाक वजह से कर्मचारी सभ तेजी से बीमार भ' रहल छैथ। ऐना मे हुनका सभक लेल आब ओवरटाइम ड्यूटी करब मुश्किल अछि। सालबोनी केर करेंसी प्रिंटिंग प्रेस मे फिलहाल 12-12 घंटा के दुइ शिफ्ट मे नोटक छपाई चैल रहल अछि।
इस प्रेस मे सात सौ कर्मचारी काज करैत छैथ। ऐता दस टाका सँ ल'के दुइ हजार टाका तक के नोटक छपाई होयत अछि। ओवरटाइम के चलते एहि प्रिंटिंग प्रेस से फिलहाल छह करोड़ 80 लाख नोटक छपाई होयत छल। मुदा आब कर्मचारि सभक ओवरटाइम करबा से मना केलाक बाद सिर्फ तीन करोड़ 40 लाख नोट छैप सकत।


text:
अनंत भगवान विष्णु सृष्टि के आरंभ में चौदहो लोक 'तल, अतल, वितल, सुतल, तलातल, रसातल, पाताल, भू, भुवः, स्वः, जन, तप, सत्य, आ मह केर रचना कएने छलथि । ओहि सबटा लोकक पालन करबाक लेल स्वयं १४ रूप में प्रकट भेलाह जाहि सँ अनंत प्रतीत होमय लगलाह।
ताहि कारणे अनंत पूजा के दिन एकटा पात्र में दूध, मधु, दही, घी आर गंगाजल फेंट क्षीर सागरक निर्माण कएल जैत छैक । फेर कचका ताग सँ बनल चौदह गिठ्ठह वाला अनंत सूत्र सँ भगवान अनंत के क्षीर सागर में ताकल जैत छैन्ह। पूजाक पश्चात अहि ताग के अनंत भगवानक स्वरूप मानि पुरूष अपना दाहिना बांहि पर और स्त्री बाम बांहि पर अनंत के धारण करैत छथि।
मान्यता इहो अछि जे युधिस्ठीर के अप्पन राज पाट अहि उपास सँ पुनः प्राप्त भेल छलन्हि।
अनंतक चैदहो गिठ्ठह में प्रत्येक गिठ्ठह एक एक लोकक प्रतीक होइत छैक जकर रचना भगवान विष्णु केने छलाह। अहि प्रत्येक गिठ्ठह में भगवानक ओहि चौदहो रूपक वास मानल जैत छैन्ह जे चौदह लोक में वास करैत छथि।
शास्त्रक मते उपनयन संस्कारक पश्चात १४ गिठ्ठह वाला अनंत कोनो पुरूष के धारण करबाक चाही। स्त्री कें विवाहक बाद १४ गिठ्ठह वाला अनंत धारण करबाक लेल कहल गेल अछि। अहि सँ पूर्व तेरह गिठ्ठहक अनंत धारण करबाक चाही जकरा फनंतक नाम सँ जानल जैत छैक ।
© संस्कार मिथिला फेसबुक पेज


text:
प्र. जनकपुर अयोध्या बस यात्राको अनुभव कस्तो रह्यो ? नेपाल भागलाई छोडी दियो भने जीवनमा नसोचेको जस्तो स्वागत देख्न पाए । भिठामोडदेखि अयोध्यासम्म स्वागतै स्वागत । यतीसम्म कि उत्तर प्रदेशका मुख्यमन्त्री योगी आदित्यनाथ आफै स्वागत गर्न अयोध्या पुग्नु भएको थियो । स्थानीय साधु सन्त सबै प्रसन्न थिए । दुईटा बस …Read More »
मोदीसँ सहयोग नहि हुनकर पूजा सफल होइक से उद्देश्य मात्र छलः रामरोशन दास वैष्णव, उत्तराधिकारी महन्थ जानकी मन्दिर
भारतीय प्रधानमन्त्री नरेन्द्र मोदीक जानकी मन्दिरक पूजाक मूल संयोजक रामरोशन दास वैष्णव छलथि । भव्य रुपसँ मन्दिरमे कार्यक्रम सम्पन्न भेलाक बाद हुनक चर्चा नगरमे जोडसँ भऽ रहल अछि । जानकी मन्दिरक उत्तराधिकारी महन्थ सेहो रहल रामरोशनजी संग दूधमतीक सम्पादक सुजीत कुमार झा बातचित कएलन्हि । प्र. जानकी मन्दिरमे भारतीय प्रधानमन्त्री …Read More »
सहयोगी विकास बैंक जल्दिए ५ जिल्लामे काज करतः उदयकान्त झा जीवन, अध्यक्ष सहयोगी विकास बैंक लिमिटेड, जनकपुरधाम
सहयोगी विकास बैंक मोबाइल बैंकिंग आ प्रिभिलेज बैंकिंग सर्भिस सेवा शुरु कएलक अछि । ई सेवासँ सेवाग्राहीके कतेक लाभ हएत आ अन्य समसामयिक विषयमे बैंकक अध्यक्ष उदयकान्त झा जीवनसंग दूधमतीक सम्पादक सुजीत कुमार झा बातचित कएलन्हि । प्र. मोबाइल बैंकिंग आ प्रिभिलेज बैंकिंग सेवासँ बैंक कि सन्देश देबए चाहलक अछि …Read More »
आओर सामाजिक संस्थामे छी मुदा पहिचान रेडक्रसकर्मीके रुपमे अछिः नरेश प्रसाद सिंह सभापति रेडक्रस सोसाइटी धनुषा
नेपाल रेडक्रस सोसाइटी धनुषाक दोसरबेर सभापतिमे नरेशप्रसाद सिंह निर्वाचित भेलाह अछि । रेडक्रसके आगा बढाबएके कि सभ योजना छन्हि आ अन्य समसामयिक विषयमे दूधमतीक सम्पादक सुजीत कुमार झा हुनकासंग बातचित कएलन्हि । प्र. दोसर बेर सभापति बनलहुँ अछि कोना सम्भव भेल ? रेडक्रसक जे काज हम आगा बढौने छलहुँ तेकरा …Read More »
ध्वनी प्रदुषण नियन्त्रणक लेल विद्यार्थीसभ सडकपर सेहो बैसतः वीरेन्द्र साह संस्थापक मोडेल मल्टिपल कलेज, जनकपुरधाम
मोडेल क्याम्पसक विद्यार्थीसभ ध्वनी प्रदुषण बिरुद्ध जनकपुरमे अभियान शुरु कएलक अछि । ओ अभियानके शुरुवातेमे अत्याधिक प्रशंसा भऽ रहल अछि । एहन अभियान चलाबएके उद्देश्य आ एहिसँ जुडल अन्य समसामयिक विषयमे क्याम्पसक संस्थापक वीरेन्द्र साहसंग दूधमतीक सम्पादक सुजीत कुमार झा बातचित कएलन्हि । प्र. ध्वनी प्रदुषण बिरुद्ध अभियान चलाबएके सोच …Read More »
धाम नलेख्दा जनकपुरको पहिचान संकटमा थियोः जगदीश महासेठ, अध्यक्ष गौसंरक्षण मञ्च नेपाल
प्र. पहिलो पटक जनकपुरमा हनुमान उत्सव मनाई रह्नु भएको छ यो मनाउनुको सोच कहाँबाट आयो ? हनुमानजीकै प्रेरणा भन्न सकिन्छ । हनुमानजीको पाठ म गरिरहेको थिएँ त्यसैबेला जनकपुरमा सार्वजनिक समारोह गरी हनुमान उत्सव मनाउने प्रेरणा आयो र म यो अभियानलाई अगाडी बढाएँ । हनुमान जयन्ती चैत १७ गते यसपाली परेको …Read More »
जनकपुरको समस्या समाधान गर्न आन्दोलन गर्न पनि पछि पर्दैनौँः मनोज साह, नगर सभापति नेपाली कांग्रेस, जनकपुर नगर समिति
प्र. जनकपुरको कामकाजप्रति नेपाली कांग्रेस किन मौन देखिएको छ ? हामी मौन छैनौँ । नगरपालिकाका मेयर लालकिशोर साह कसरी कार्य अगाडी बढाई रहेका छन त्यसको प्रतिक्षा गरिरहेका थियौँ तर भिजन नै नभएका व्यक्तिले जनकपुरको समस्याहरु समाधान गर्छ भन्ने हामीलाई लाग्दैन । शुरुमै हामीले बिरोध गरेको भए कामै गर्न दिएन आरोप …Read More »
आब पार्टीक संगठन निर्माणमे युद्धस्तरसँ लागबः संजय चौधरी, केन्द्रिय सदस्य राष्ट्रिय जनता पार्टी नेपाल
राष्ट्रिय जनता पार्टीक प्रभावशाली युवा नेता संजय चौधरी चुनावमे छायल छलथि । हरेक मञ्चपर चौधरीक ओजपूर्ण भाषण होइत छल । अपन तर्कसँ राजेन्द्र महतोके पक्षमे माहौल बनाबएमे महत्वपूर्ण काज करएबला चौधरीक दिनचर्या एखन कोना चलि रहल अछि आ अन्य समसामयिक विषयमे हुनकासंग दूधमतीक सम्पादक सुजीत कुमार झा बातचित कएलन्हि । …Read More »
काज करएबलाके समाज मूल्यांकन करैत अछिः रामअशिष यादव, प्रदेशसभा सदस्य प्रदेश २
प्रदेशसभा सदस्य रामअशिष यादव राजनीतिमे अबितो समाजसेवामे बेसी सक्रिय देखल जा रहल छथि । भोरसँ रातिधरि समाजसेवा हुनक दिनचर्या बनल छन्हि । हुनका लायन्स क्लवक शतवार्षिकी समरोहमे पोखरामे विशेष सम्मान कएल गेल अछि । देशक एक सय व्यक्तित्वके ओहिठाम रथमे घुमा कऽ सम्मान कएल गेल अछि । सम्मानित भेलाक बाद …Read More »
सरकारमा जाने विषयलाई लिएर राजपा बिरुद्ध दुश्प्रचार गर्ने कांग्रेसीहरु हुनः राजीव झा, महासचिव राष्ट्रिय जनता पार्टी नेपाल
प्र. राजपा सरकारमा जाने चर्चा संगै मधेशभरी बिरोधका स्वरहरु पनि सुनिन थालिएको छ ? राजपा सरकारमा जाने अहिले निश्चित भएको छैन । सरकार र राजपाबिच लिखित र मौखिक सहमति भएपछि मात्रै सरकारमा हामी जाने छौँ । मौखिक सहमति भनेको प्रधानमन्त्रीले संसदमा आएर संविधान संशोधन गर्छु भनेर वचनवबद्धता व्यक्त गर्नु पर्छ …Read More »


text:
रामलीला मैदान बनल जालियांवाला बाग
दिल्ली के रामलीला मैदान सं अनशन पर बैसल बाबा रामदेव के जेहि तरह सं हटाएल गेल. ओहिठाम बैसल महिला... बुजुर्ग... नेना-भुटका... लोक पर डंडा बरसाएल गेल ओ जालियांवाला बाग के कहानी याद देलक.
केंद्र सरकार के इशारा पर जेहि तरह सं पुलिस ओहिठाम बैसल लोक पर अत्याचार करलक ओ लोक के दहला देबय के लेल काफी अछि. अंग्रेजक जमाना मे सेहो एहन अन्याय नहि होएत छल.
जखन भारत गुलाम छल तखनो लोक सत्याग्रह करैत छलाह मुदाराति के अन्हार मे पुलिसिया कार्रवाई घोर निंदनीय अछि. रामलीला मैदान सं बाबा रामदेव के जबरन उठाsक पुलिस लs गेल.
जखन लोक सभ के एकर पता चलल जे बाबा के कोनो पता नहि अछि तखन पुलिस हुनका एकटा विशेष विमान सं देहरादून...हरिद्वार भेज देलक. हरिद्वार मे बाबा रातुक पुलिसिया कार्रवाई के याद करैत काsनि पड़लाह.
कानैत बाबा कहलाह जे महिला..बच्चा सभ के घसैट-घसैट कsलs जाएल गेल...जमिsक पिटाई करल गेल. हुनका सेहो मारय के कोशिश कएल गेल. पुलिस के मंशा के भांपैत ओ देबार के ओट मे छिप गेलाह.
ओहिठाम किछ महिला सं कपड़ा लs आंसू गैस छोड़ला सं भेल अन्हार के छटय के इंतजार करय लगलाह. धुआं छंटलाह पर ओहिठाम सं निकलैत वक्त पुलिस हिनका लs क चलि गेल.
राति के एक-डेढ़ बजे के बाद हजारों संख्या मे पुलिस रामलीला मैदान के घेराबंदी करि देल गेल. काफी सोचि समझि कs राति के समय चुनल गेल. एहि समय तक पेपर छपय जा चुकल रहैत अछि.
ओहिटाइम टीवी..न्यूज़ चैनल वाला सभ सेहो आराम करय लागल छल. कैमरा सभ करीब करीब बंद छल. एहि सं तुंरत लोक के पास न्यूज़ नहि पहुंचल. ओहिठाम मीडिया के लोक संग सेहो दुर्व्यवहार कएल गेल.
कांग्रेसी नेता दिग्विजय सिंह बाबा रामदेव के सभसं बड़का ठग बताबैत हिनका खिलाफ जांच के मांग करलखिन्ह. एहि सं पहिने कांग्रेस सरकार कि करय छल. कपिल सिब्बल आओर सुबोधकांत सहाय कहलाह जे बाबा पहिने अनशन खत्म करय के भरोस देने छलाह.
एहि पर बाबा के साफ कहनाय छनि जे कपिल सिब्बल हुनका सं कहलखिन्ह जे एयरपोर्ट पर मंत्री सभ के जाए के कारण लोक... प्रधानमंत्री नाराज छथिन्ह... एहि लेल एकटा पत्र लिखि कs दिअ नहि तं हमरा सभ के डांट लागत.
सरकार के कहनाय अछि जे आर्डर पांच हजार के लेल गेल छल आओर ओहिठाम जमा भेल छल पचास हजार. एहि सं लॉ एंड आर्डर के समस्या ठाड़ भ गेल छल. दिल्ली के बंधक जकां बना लेल गेल छल.
मुदा जखन शुरु भेल छल तं सरकार... पुलिस कतs छल. सरकार के मंत्री...नेता बाबा सं बातचीत करय छलाह तखन ई सभ नहि देखल गेल छल. सरकार के हिसाब सं होए तं नीक आओर नहि होए तं खराब.
बाबा रामदेव के किनको संग मिलल होए...हुनका संग मंच पर कोई आएल होए...हुनका किनको समर्थन मिलल होए....एहि सं फर्क नहि पड़ैत अछि. हुनकर मंशा कि अछि. हुनकर मंजिल कि अछि ई देखिऔ.
चाहे आरएसएस के समर्थन होए आ वीएचपी के ...कोन फर्क पड़ैत अछि? अगर अहां बड़का धर्मनिरपेक्ष छी तं एतेक दिन कतs सुतल छलहुं. अहां कालाधन.. भ्रष्टाचार के खिलाफ एतेक दिन किएक नहि हो-हल्ला करलहुं.
बाबा रामदेव के तं अहांके धन्यवाद देबाक चाही जे ओ अहां सभ के लेल ठाड़ भेलाह. देश के करोड़ों आम लोक के लेल ठाड़ भेलाह. ओ अपना लेल नहि हमरा अहां के लेल लड़य लेल आगां अएलाह.
आखिर अखन धरि कोई काला धन के वापस लाबय लेल सरकार पर एतेक जोरदार ढंग सं दबाव किएक नहि बनौलक. आखिर एहि सं ककरा नुकसान अछि? कानून बनलाह सं ककरा घाटा अछि?
देश के लाखों करोड़ रुपया जे विदेशी बैंक मे अछि. देश के हजारों-लाखों करोड़ रुपया जे भ्रष्टाचार के कारण किछ लोक के पॉकेट मे गेल अछि ओ कि आम लोक के पास अछि?
ई किछ खास लोक के पास अछि. ई नेता...बड़का अफसर... प्रभावशाली लोक के पास अछि. ओ नहि चाहैत अछि जे ई कानून बनय... हुनकर विदेश मे राखल पाई भारत वापस आबय.
अगर ओ पाई वापस आएत तं ककरा फायदा होएत. देश के हजारों स्कूल ..कॉलेज... अस्पताल...सड़क...पुल बनि सकैत अछि. बच्चा सभ के मुफ्त शिक्षा मिल सकैत अछि. मुफ्त इलाज मिल सकैत अछि. अहांक जीवन स्तर सुधरि सकैत अछि.
मुदा ई नेता...अफसर नहि चाहैत अछि जे अहांक हाल नीक होए. अहां हुनकर बराबरी मे आबि. घोटाला पर घोटाला भ रहल अछि. मुदा जखन हो-हल्ला नहि होए सरकार ओहि पर कार्रवाई नहि करैत अछि.
चाहे CWG होए... 2G घोटाला होए...आदर्श घोटाला होए..महंगाई होए सरकार मंत्री के ...अफसर के बचाव करैत रहल. खुद ईमानदार प्रधानमंत्री मनमोहन सिंह राजा...कलमाड़ी...कनिमोझी के बचाव करैत रहलाह. आई कि अछि?
ओ तं विपक्ष के दबाव आओर न्यायपालिका के सख्ती जे सरकार...मनमोहन सिंह के बाध्य होए पड़ल कार्रवाई के लेल. नहि तं कि लगैत अछि राजा अखन जेल मे रहैत?
कलमाड़ी के बचाब होएत रहल. राष्ट्रमंडल खेल मे हजारों करोड़ के घोटाला भेल. मुदा सरकार काफी मशक्कत के बाद कार्रवाई करलक कोर्ट के सख्ती के बाद. कि अहां चाहैत छी जे आगां सेहो एहिना होएत रहय?
सरकार के खिलाफ जे... जे आवाज उठौलक ओकरा डरा-धमका के चुप कराबय के कोशिश करल गेल. दस तरह सं फंसाबय के कोशिश करल गेल. आओर हम अहां अतेक बेबकूफ जे नेता सभ के चिक्कन...चुप्पड़ बात पर पिसैझ जाए छी.
सोचय के बात अछि जे आखिर बाबा रामदेव गलत कि करि रहल छथिन्ह? ओ गलत कि कहि रहल छथिन्ह? अगर बाबा भ्रष्ट छथिन्ह तं नवका कानून के जद मे बाबा सेहो अएताह नहि?
अगर बाबा के पास सही कमाई नहि होएत तं ओ सेहो भ्रष्टाचार...कालाधन कानून के अंदर भीतर जा सकय छथि. अगर बाबा गलत होताह तं कि ओ एहि के खिलाउ ठाड़ होए के हिम्मत देखएताह? सोचिऔं.
दिग्विजय सिंह...कांग्रेसी नेता अगर सभ धर्म के धर्मगुरु सं मिलय तं नीक...ओ धर्म निरपेक्ष आओर बाबा रामदेव कोनो हिन्दू संत सं मिलय तं साम्प्रदायिक?
आखिर ई अहांक कोन विचारधारा अछि?
ई सिविल सोसायटी के लोक सं सेहो पूछय के अछि जे अगर हुनकर मंच पर हिंदू छोड़ि दोसर सभ धर्म के लोक होए तं ओ धर्मनिरपेक्ष आओर अगर बाबा रामदेव के मंच पर हिन्दू साध्वी मौजूद तं बाबा आरएसएस के एजेंट?
नेता सभ के एहि अंग्रेजक फूट डालो...शासन करो के नीति के समझु. ओ अहां...हमरा उल्लू बना अपन उल्लू सीधा करय छथिन्ह.
लोकतंत्र मे सभ लोक के अपन विचार राखय के आजादी अछि. आओर ई तं देशक भलाई के लेल छल. अगर बाबा के संग रामलीला मैदान मे मौजूद 50 हजार सं बेसि लोक सं हिंसा के खतरा छल तं कि अहां के लगैत अछि जे ओहिठाम मौजूद लोक के इच्छा के खिलाफ पुलिस बाबा के ओहिठाम सं लs जाएत.
ओ तं ओहिठाम मौजूद लोक शांति के पुजारी छलाह...शांतिपूर्ण ढ़ंग सं अनशन पर बैसल छलाह.
अगर ओहि मे सं किछिओ लोक पुलिस के आगां विरोध मे ठाड़ भ जाएत तं कि पुलिस बाबा के लs जाए मे कामयाब भ पाएत? अहां शांति सं बैसल लोक पर डंडा बरसा रहल छी...आंसू गैस के गोला छोड़ि रहल छी आओर बाबा के दोषी ठहरा रहल छी.
अगर कपिल सिब्बल...सहाय जी...कांग्रेस...यूपीए सरकार कालाधन...भ्रष्टाचार पर सभ मांग मानि लेने छल तं एतेक देर किएक? ओ एकर एलान किएक नहि करि दय छथिन्ह.
कोर्ट कहैत... कहैत रहि गेल...मुदा सरकार स्विस बैक के खाताधारी के नाम बताबय सं इनकार करि देलक. अगर सरकार के मंशा साफ अछि तं अतेक देर किएक?
हमर ईमेल:-info@hellomithilaa.com
Subscribe to: Post Comments (Atom)


text:
ई-मिथिला पर आइ मैथिली साहित्य महासभा, दिल्लीक सह संस्थापक अमर नाथ झां
क
साक्षात्कार देल जा रहल अछि, .. साक्षात्कार आ इन्ट्रो प्रस्तुति युवा
रंगकर्मी मुकुन्द मयंक
, पढ़ल जाउ- मॉडरेटर
मिथिला- मैथिलीक सिपाही श्रीमान अमर नाथ झा जी मधुबनी जिला अन्तर्गत वाचस्पति नगर ठाढी( अंधराठाढ़ी) गामक मूल निवासी छथि मुदा बर्ष 1996 ईo सँ दिल्ली मे प्रवास आ दिल्ली स्थित साउथ एक्सटेंशनमे स्थापित एकटा ISO प्रमाणित मेडिकल इवेंट मैनेजमेंट
कम्पनीक संचालनक संग- संग भारतीय जनता पाटीक दिल्ली प्रदेशक पूर्वांचल
मोर्चा के लगातार तीन बेरसँ प्रेदश मंत्री आ मैथिली साहित्य सभा केँ
संस्थापक सदस्य सहित कैकटा समाजिक संस्था के विभिन्न पदके दायित्वक निर्वहन
क रहला अछि- मुकुंद मयंक.
मुकुंद मयंक - एहि भागादौड़ी वला जीवन मे
दिल्ली मे रहितो अपन बहुमूल्य समयमेसँ मिथिला- मैथिलीक लेल समय निकालैत
छी एहि हेतु अपने धन्यवादक पात्र छी
.
अमरनाथ झा जी - धन्यवाद मुकुंद जी अपनेक जे हमरा एहि योग्य बुझलहुँ आ ई
साक्षात्कार लेबाक हेतु हमरा चुनलहु। हम त' एतबे बुझैत छी जे जै माइट पाइन
पर जन्म ल' क' आई कोनो जोगरक भेलहुँ अछि त' ओहि माइट पाइन आ मातृभूमि
जन्मभूमि केर हेतु किछुओ क' पायब त' स्वयं के धन्य बूझब।
मुकुंद मयंक -मैथिली संस्था आ साहित्य गुटबाजी केँ दौरसँ गुजरि रहल अछि , अपने कतेक सहमत छी ?
अमरनाथ झा जी - शत प्रतिशत सहमत छी
मुकुंद मयंक -लोक सभ संस्था के आड़ मे अप्पन विकास करैत छथि , कतेक सहमति छी ?
अमरनाथ झा जी --ऐ गप्प में बहुत सत्यता अछि। हमरा ज' हृदय स' पूछू त' हम यैह कहब जे हम
बड्ड पैघ पैघ अभियानी आ आन्दोलनी सभकेँ लग स' देखलहुँ अछि आ अनुभव कएलहुँ
अछि। हमरा दुःख अछि जे कोनो एहन नेता हम सब नै बना सकलहुँ अछि पिछला 4 दशक
स' बेसीक मिथिला आन्दोलनक बयस भेलाक अछैतो। हमर सोच अछि जे कोनो संस्था केर
शीर्ष नेतृत्व एकदम निःस्वार्थ हेबाक चाही। यदि एहन मात्र 5 टा लोक भेट
जाथि जे निःस्वार्थ भाव स' मिथिला आ मैथिलीक हेतु काज करथि बिना कोनो फायदा
केर आसक त' आंदोलन केर स्थिति किछु आर रहत। एकर उलट होइत ई अछि जे
मातृभूमि मिथिलाक सेवा भाव स' कतेको नीक नीक व्यक्ति आंदोलन स' जुड़ैत छथि
मुदा किछुए दिनक पश्चात् छिटकि जाइत छथि किछु ने किछु अनियमितता आदि देख
क'। एहन छिटकलहा लोक सभक पैघ संख्या अछि जे हम बुझैत छी जे हुनका यदि जोइड़
लेल जाय त' आंदोलन केँ बड्ड बेसी लाभ भ' सकैत अछि। नेतृत्व ईमानदार आ भरोस
करबाक योग्य नहि देखबाक कारणे पैघ पैघ योग्यता प्राप्त आ विशिष्ट व्यक्तिगण
आंदोलन में जुड़वा स' कटैत रहैत छथि। मुदा एहन कतेको विशिष्ट व्यक्ति छथि
जे मिथिला लेल किछु करय चाहैत छथि मुदा कुकर कटौज़ वाला स्थिति सब के देखैत ओ
सब परहेज़ करैत छथि एहि सब स'।
मुकुंद मयंक--मिथिला मैथिली केर विकासक लेल प्रवासी मैथिल बेसी सजग छथि, मिथिला क्षेत्रमे रहनिहारक अपेक्षा की कारण ?
अमरनाथ झा जी -ई सत्य अछि जे मिथिला मैथिली आंदोलन आ अभियान
में प्रवासीक भूमिका सबस' बेसी अछि । एकर एकटा पैघ कारण हमरा जनतबे ई अछि
जे प्रवासी लोकनि जहन अपन मातृभूमि स' दूर रहैत छथि त' ओकर कमी के महसूस
करैत छथि। संगहि संघर्ष आदि केलाक बाद किछु बनि जाइत छथि त' अप्पन माय आ
मातृभूमिक हेतु सेहो किछु करवाक चाही ई सोच अबैत अछि। एकर विपरीत गाम घर
में या जैड़ में कहू आंदोलन ओत्तेक प्रभावी रूप में प्रवेश नहि केलक अछि
कारण अछि लोक में एकरा प्रति जागरूकताक अभाव । गाम घरक लोक दाइल भात आ आलूक
सन्नाक इंतज़ाम भ जेबाक बाद तास आ शतरंज दिस अपन समय लगेबाक हेतु परिक गेल
छथि। ई ठीक संकेत नहि अछि। गाम घर में संस्कार केर ह्रास देखता दिन में आइब
गेल अछि। सामान्य दिनक त' बाते छोड़ू, पाबनि तिहार आ भगवानक पूजा सहित
दुर्गा पूजा तक में लोक दारू शराब के शरण धेने रहैत छथि तखन फेर हुनका
अभियान आ आंदोलन दिस कोना ध्यान जायत। एहि केर रोकथामक व्यवस्था हेबाक
चाही। पाई कौरीक लेल आब कियो मोहताज़ नहि आ हरेक चौक चौराहा पर दारुक दोकान,
लोक में उदासीनता। की हेतै ई सब क' क'? ....इत्यादि मानसिकता आदि किछु
कारणक चलते गामघर तक आन्दोलनक गंभीरता नहि पहुँच पाओल अछि। मुदा पहिने स'
किछु बदलाव अबस्स भेल अछि ऐम्हर किछु साल में जागरूकता पसरवाक सम्बन्ध में।
आब लोक ई बुझय लागल अछि जे एहन किछु चलि रहल अछि आ हमर पिछड़ापनक कारण हमरे
सभक सुस्ती अछि।
मुकुंद मयंक- दोसर भाषा आ प्रान्तक अपेक्षा अप्पन भाषा मैथिली के प्रति अखनो आम मैथिल ओतेक सजग नहि अछि । की कह' चाहब ??
अमरनाथ झा जी --मैथिली के अष्टम अनुसूची में 22 दिसंबर 2002
में स्थान भेटल। आई तेरहम बर्ख बीत रहल अछि जे विकास भाषा के हेबाक चाही
ओकर मिसियो भरि नहि भेल अछि। कारण अछि मिथिला में मैथिलीक उपेक्षा। गाम घरक
लोक अपना बच्चा स' पापा आ डैडी, मम्मी आदि सुनबा में बेसी आधुनिकताक अनुभव
करैत छथि। महानगर में हम सब मैथिलीमे बजवाकलेल अभियान चलबैत छी मुदा गाम
घरक लोग हिंदी में बात करनाय बेसी उपयुक्त बुझैत छथि। आन आन भाषा भाषीक
तुलना में हम सब बड्ड पछुवायल छी। एकटा मैथिलीक समाचार पत्र नहि चलि सकल
कारण जे किछु हो। एकटा मैथिलीक चैंनल नहि चलि सकल। सैकड़ो पत्रिका छपैत अछि
मुदा गुणवत्ताक नाम पर किछु के छोइड़ सबटाक हाल ई अछि जे एक स' दू अनुच्छेद
(पैरा) पढ़ला उत्तर माथ में दर्द करय लगैछ। अशुद्धि स' पाटल रहैछ । पाठक
नहि अछि एहन बात नहि, लोक मैथिली पत्र पत्रिका तकैत रहैत अछि मुदा स्तरीय
गुणवत्ताक अभाव ओकरा निराश करैछ। नीक योजना आ दृढ इच्छाशक्ति स' ऐ सब
क्षेत्र में बहुत रास काज करवाक आवश्यकता अछि। आ अहि सब के देखैत हम सब
किछु गोटे मिलकय दिल्ली में मैथिली साहित्य महासभाक स्थापना मातृभाषा दिवस
21 फ़रवरी 2015 क' कएलहुँ। ई संस्था मैथिली साहित्य के प्रोन्नतिशील बनेबाक
उद्देश्य स' बनल अछि आ उत्कृष्ट युवा लेखनी के पुरस्कृत करवाक योजना अछि
संस्थान्तर्गत, जाहि स' लोक में नीक साहित्य लिखबाक उत्साह बनय आ मैथिलीक
विकास हो।
मुकुंद मयंक--कोन ऐहन कारण छैक जे अपनेके अप्पन
भाषा आ संस्कृतिक लेल काज करबा लेल प्रेरित करैत अछि । ? नवतुरियाक लेल
किछु सन्देश ?
अमरनाथ झा जी --हमरा मिथिलाक पावन भूमि पर जन्म लेबाक गौरव
प्राप्त भेल अछि। जीवन में मातृ-पितृ ऋण संग कतेको ऋण सधेवाक रहैत अछि। माय
मातृभूमिक ऋण सधेवाक सामर्थ्य नहि मुदा एको मिसिया यदि अपन माइट पाइन के
वापस क' सकियै त' हम स्वयं के धन्य मानब। अत्यंत साधारण परिवार में जन्म आ
अत्यंत खराप आर्थिक स्थिति में बचपन बितेने छी। अभावक जीवन स' आई हालांकि
कोनो जोगरक नै बुझैत छी स्वयं के मुदा जही जोगरक छी ओही में किछु करबाक
ध्येय रखने चलल जा रहल छी। जन्म आ मृत्युक बीचक जे अंतराल अछि ओ कोनो
सार्थक रूप में बीतय आ केकरो किछु काज आबि जाय अहि नश्वर शरीर स' त' जीवन
सफल बूझब।
हम एहन कोनो महान व्यक्तित्व नहि छी जे नवतुरियाक हेतु कोनो
सनेश द' सकी मुदा किछु मोनक बात अबस्से बाँटय चाहब। नवतुरियाक कान्ह पर
बड्ड जिम्मेवारी छनि। आई काल्हुक नवतुरिया बड्ड आगू छथि, बड्ड बुझनुक आ
शिक्षित सेहो। मौका सेहो छनि। जीवन में आगू बढ़बाक होड़ में नहि शामिल होइथ
वरन् एकरा सार्थक करवाक प्रयास करथि। युवा जोश आ ज्येष्ठ श्रेष्ठक अनुभव के
अपनाबैत जत्तय छी, जाहि योग्य छी ओहि अनुसार अपन किछु ने किछु समय, किछु
ने किछु योगदान अपन माय मैथिलीक वास्ते अबस्स करू। जाहि माइट पाइनकेर
संस्कारवश हम जीवन में सफल होइत छी ओकरा लेल किछु करय में अद्भुत आनंदक
अनूभूति होयत। संगहि मिथिला मैथिलीक सेवा होयत आ हर तरहक उन्नति संभव भ
सकत।
संपर्क:
अमर नाथ झा
सह संस्थापक
मैथिली साहित्य महासभा दिल्ली
08800333339


text:
मेक इन इंडिया कार्यक्रम
अइ भाग मे मेक इन इंडिया कार्यक्र म कें प्रमुख बिंदुअक कें प्रस्तुत कैल गेल छै.
मेक इन इंडिया- एकटा परिचय
मेक इन इंडिया कें मकसद देश कें मैन्युफैक्तिचरंग कें हब बनेनाय छै. घरेलू आ विदेशी दूनू निवेशकक कें मूल रूप सं एकटा अनुकूल माहौल उपलब्ध करावा कें वायदा कैल गेल छै ताकी 125 करोड़ कें आबादी वाला मजबूत भारत कें एकटा विनिर्माण केंद्र कें रूप मे परिविर्तत कयर क रोजगार कें अवसर पैदा होय. अस सं एकटा गंभीर व्यापार मे व्यापक प्रभाव पड़तय आ अइ मे कोनों नवाचार कें लेल आवश्यक दूटा निहित तत्वक- नब मार्ग या अवसरक कें दोहन आ ठीक संतुलन राखय कें लेल चुनौतियक कें सामना करनाय शामिल अछि. राजनीतिक नेतृत्व कें व्यापक रूप सं लोकिप्रय हुअ कें उम्मीद छै. मुदा‘मेक इन इंडिया’ कें पहल वास्तव मे आर्थिक विवेक, प्रशासनिक सुधार कें न्यायसंगत मिश्रण कें रूप मे देखल जायत छै. अइ प्रकार इ पहल जनता जनादेश कें आह्वान- ‘एकटा आकांक्षी भारत’ कें समर्थन करयत छै.
प्राप्त कैल जै वाला लक्ष्य
- मध्याविध कें तुलना मे विनिर्माण क्षेत्र मे 12-14 प्रतिशत प्रतिवर्ष वृद्धि करय कें लक्ष्य.
- देश कें सकल घरेलू उत्पाद मे विनिर्माण कें हिस्सेदारी 2022 तइक बढ़ाकर 16 सं 25 प्रतिशत करनाय.
- विनिर्माण क्षेत्र मे 2022 तइक 100 मिलियन अतिरिक्त रोजगार सृजित करनाय.
- ग्रामीण प्रवासियक आ शहरी गरीब लोकनिक मे समग्र विकास कें लेल समुचित कौशल कें निर्माण करनाय.
- घरेलू मूल्य संवर्द्धन आ विनिर्माण मे तकनीकी ज्ञान मे वृद्धि करनाय.
- भारतीय विनिर्माण क्षेत्र कें वैश्विक प्रतिस्पर्धा मे वृद्धि करनाय.
- भारतीय विशेष रूप सं पर्यावरण कें संबंध मे विकास की स्थिरता सुनिश्चित करनाय.
सकारात्मक बातक
- भारत दुनिया मे सबसे तेजी सं बढ़य वाला अर्थव्यवस्था कें रूप मे अपन हाजिरी दर्ज करा चुकल छै.
- इ देश दुनिया कें सबसे तेजी सं बढ़यत अर्थव्यवस्थाअक मे शामिल हुअ वाला छै आ उम्मीद कैल जायत छै की साल 2020 तइक इ दुनिया के सबसे पइग उत्पादक देश बइन जतय.
- अगला दू तीन दशकक तइक एत कें जनसंख्या वृद्धि उद्योगक कें अनुकूल रहतय. जनशक्ति काज करय कें लेल बराबर उपलब्ध रहतय.
- अन्य देशक कें मुकाबले एत कें जनशिक्त पइर कम लागत आवय छै.
- एत के व्यावसायिक घराने उत्तरदायित्वपूर्ण ढंग सं, भरोसेमंद तरीकाक सें आ व्यावसायिक रूप सं काज करयत छै.
- घरेलू मार्किट मे एत तगड़ा उपभोक्तावाद चइल रहल छै.
- अइ देश मे तकनीकी आ इंजीनियरिंग क्षमताक मौजूद छै आ ओय कें पाछू वैज्ञानिक आ तकनीकी संस्थानक कें हाथ छै.
- विदेशी निवेशकक कें लेल बाजार खुलल छै आ इ काफी ठीक तरह सं विनियमति छै
जनशक्ति प्रशिक्षण
कोनों उत्पादन क्षेत्र बिना कुशल जनशिक्त कें सफल नहि भ सकय छै. इ सिलिसले मे इ संतोषजनक बात छै की सरकार नें कौशल विकास कें लेल नब उपाय कैने अछि. अइ मे सं निश्चय हीं गांवक सं रोजगार कें तलाश मे शहरक कि ओर पलायन रु कतय आ शहरी गरीबक कें बेसि समावेशी विकास भ सकतय. इ उत्पादन क्षेत्र कें मजबूत बनावा कें दिशा मे एकटा महत्वपूर्ण कदम होयत.
नब मंत्रलय - कौशल विकास आ उद्यमियता नें राष्ट्रीय कौशल विकास पइर राष्ट्रीय नीति मे संशोधन शुरू कयर देल छै. इ ध्यान देवय कें बात छै की मोदी सरकार नें ग्राम विकास मंत्रलय कें तहत एकटा नब कार्यक्र म शुरू कयर देल गेल छै. इ कार्यक्र म कें नाम बीजेपी कें नायक पंडित दीनदयाल उपाध्याय कें नाम पइर राखल गेल छै. नब प्रशिक्षण कार्यक्र म कें अंतर्गत देशभयर मे 1500 सं 2000 तइक प्रशिक्षण केन्द्र खोलय जै कें कार्यक्र म छै. इ सबटा परियोजना पइर 2000 करोड़ टाका खर्च आवय कें अनुमान छै. एत सार्वजनिक-निजी भागीदारी प्रारूप मे संचालित कैल जेतय.
नब प्रशिक्षण कार्यक्र म कें अंतर्गत युवा वर्ग कें ओय कौशलक मे प्रशिक्षित कैल जतय, जेकर विदेशक मे मांग छै. जइ देशक कें नजर मे राइख क इ कार्यक्र म बनैल गेल छै , ओय मे स्पेन, अमेरिका, जापान, रूस, फ्रांस, चीन, ब्रिटेन आ पश्चिम एशिया शामिल अछि. सरकार हर साल लगभग तीन लाख लागक कें प्रशिक्षित करय कें प्रस्ताव कैल छै आ अइ प्रकार सं साल 2017 कें आखिर तइक 10 लाख ग्रामीण युवाअक कें लाभान्वित करय कें कार्यक्र म बनएल गेल छै.
स्त्नोत : पत्न सूचना कार्यालय(श्री निरेन्द्र देव द्ववारा लिखित)।


text:
पटना। आर्थिक जगत क सबस पैघ बैसार मे एहि बेर बिहार पर सेहो चर्चा होएत। वर्ल्ड इकोनामिक फोरम अपन वार्षिक बैसार मे विशिष्ट अतिथि क रूप बिहार क उपमुख्यमंत्री सह वित्तमंत्री सुशील कुमार मोदी कए आमंत्रित केलक अछि। एहि बैसार मे बतौर विशिष्ट अतिथि हिस्सा लेनिहार मोदी बिहार क पहिल वित्तमंत्री हेताह। एहन सम्मान बिहार कए पूर्व मे कहियो नहि भेटल छल।
फोरम दिस स पठाउल गेल आमंत्रण पत्र मे मोदी कए 11 स 13 सितंबर तक चीन क तियान्जिन शहर मे आयोजित वर्ल्ड इकोनोमिक फोरम क ‘एनुअल मीटिंग आफ न्यू चैंपियंस 2012’ मे भाग लेबा लेल आमंत्रित कैल गेल अछि।
एहि कार्यक्रम क आयोजन वर्ल्ड इकोनोमिक फोरम आ चीन सरकार संयुक्त रूप स क रहल अछि। एहि कार्यक्रम क विषय ‘क्रिएटिंग द फ्यूचर इकोनोमी राखल गेल अछि। एहि सम्मेलन मे दुनिया भरिक 1500 नेता, बिजनेस लीडर, विशेषज्ञ, अकादमिक विशेषज्ञ आ मीडिया विशेषज्ञ भाग लेताह।
फोरम क प्रबंध निदेशक बोर्ग ब्रेंड आ एशिया प्रमुख आ सीनियर डायरेक्ट सुशांत पी राव इ निमंत्रण पठेलथि अछि। फोरम मोदी कए बिहार सरकार क कार्यकाल मे बिहार क विकास क कहानी आओर अपन अनुभव कए साझेदारी बैसार क दौरान करबाक अनुरोध केलक अछि। फोरम बिहार क बिजनेस शिष्टमंडल कए सेहो निमंत्रण देलक अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
वर्ल्ड इकोनामिक फोरम क बैसार मे बिहार पर होएत चर्चा
पटना। आर्थिक जगत क सबस पैघ बैसार मे एहि बेर बिहार पर सेहो चर्चा होएत। वर्ल्ड इकोनामिक फोरम अपन वार्षिक बैसार मे विशिष्ट अतिथि क रूप बिहार क उपमुख्यमंत्री सह वित्तमंत्री सुशील कुमार मोदी कए आमंत्रित केलक अछि। एहि बैसार मे बतौर विशिष्ट अतिथि हिस्सा लेनिहार मोदी बिहार क पहिल वित्तमंत्री हेताह। एहन सम्मान बिहार कए पूर्व मे कहियो नहि भेटल छल।


text:
पटना। समेकित कार्य योजना (आईएपी) क तहत 250 स बेसी आबादी वाला प्रत्येक गाम कए जोडबा लेल सड़क क निर्माण स इ उम्मीद लगाउल जा रहल अछि जे इ बिहार क नक्सल ग्रस्त ग्रामीण इलाका क तकदीर बदलि देत। राज्य मे नक्सलग्रस्त नौटा जिला मे आईएपी क तहत एखन धरि 2,389 योजना मे 1064 योजना पूरी भ चुकल अछि, जाहि मे स 4,499 किलोमीटर सड़क क निर्माण काज पूरा भ गेल अछि। बिहार क ग्रामीण कार्य मंत्री भीम सिंह कहैत छथि जे राज्य सरकार इंटिग्रेटेड एक्शन प्लान क तहत करीब 9,070 किलोमीटर सड़क बनेबा लेल 2,389 योजना प्रस्ताव कए मंजूरी द कए केंद्र लग पठाउल गेल छल। एहि योजना क तहत 250 स 500 क बीच क आबादी क गाम कए जोडबा लेल 3387 करोड़ क योजना कए मंजूरी द देल गेल अछि। नक्सलग्रस्त जिला मे एहि योजना क तहत एखन धरि 4,499 किलोमीटर सड़क क निर्माण पूरा भ चुकल छल। केंद्र सरकार 2010 -11 क दौरान समेकित कार्य योजना क शुरुआत केने छल। सिंह कहला जे एहि योजना क अंतर्गत औरंगाबाद, गया, जहांनाबाद, अरवल, जमुई, नवादा, रोहतास, मुंगेर आ कैमूर लेल सड़क निर्माण क 2389 योजना स्वीकृत कैल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
कहलनि-अहां नोत द क बजेलौ एहि लेल आभारी छी
पटना । जनकपुर यात्राक दौरान पीएम मोदीक मन मे मिथिला आ मैथिलीक प्रति अपार प्रेम देखल गेल। सभाक बीच ओ मैथिली मे संबोधन क क उपस्थित लोक सभक मन मोहि लेलनि। अपन भाषणक दौरान पीएम मोदी कहलनि जे जगत जननी मां जानकी केर प्रवित्र भूमि गौरवशाली इतिहास भेल मिथिलाक सांस्कृतिक राजधानी इ जनकपुर धाम में हमरा न्यौत द के बजेलौ, आ सम्मान देलौ एकरा लेल हम सम्पूर्ण मिथिला वासी आ जनकपुर वासी केर नमन करैत छी। एकरा बाद पीएम पग पग पोखरि माछ मखान, सरल बोल मुसकी मुख पान, विद्या वैभव दानीक प्रतीक जनक नगर मिथिलांचल थीक केर माध्यम मिथिलाक इतिहास कें उद्धृत केलनि।
नरेंद्र मोदी दो दिनक नेपाल यात्रा पर शुक्रक भोरे विशेष विमानसं जनकपुर पहुंचला। सबसं पहिने ओ ऐतिहासिक जनकपुर मंदिर मे दर्शन केलनि। एकरा बाद अयोध्या-जनकपुर केर बीच बस सेवा कें हरी झंडी दिखा विदा केलनि। ओतहि जनकपुर जनसभा कें संबोधित करैत मोदी कहलिन जे नेपालक बिना राम अधूरा छथि। नेपाल-भारतक संबंध मे 5 गोट T अर्थात ट्रेड, ट्रेडिशन, ट्रांसपोर्ट, टूरिज्म और टेक्नोलॉजी केर फॉर्मूला देलनि। मोदी नेपाल मे एक हाइड्रो प्रोजेक्टक नाउ सेहो लेलनि।
जनसभा कें संबोधित करैत काल पीएम कहलिन जे “पहिल बेर नेपाल आयल रही तं संविधान सभा मे कहने रही जे बहुत जल्द जनकपुर आयब। सबसं पहिने अहां सबसं क्षमा मंगैत छी। कारण हमरा एबा मे बड़ देरी भ गेल। हमर मन कहैत अछि जे माता सीता संभवतः आइ भद्रकाली एकादशीक दिन अपन दर्शन देबाक इच्छा ठानि लेने रही।
मोदी कहलनि जे मिथिलाक तुलसी भारतक आंगन मे शुचिता आ मर्यादाक सुगंध पसारैत अछि। दुनिया भरि मे मिथिलाक संस्कृतिक स्थान बहुत ऊपर अछि। कवि विद्यापतिक रचना आइयो भारत आ नेपाल दुन केर साहित्य मे रचल बसल अछि। जनकपुर धाम आबि अहां सभक अपनापन देख एहन लागि रहल अछि जे हम अपने देश मे छी।


text:
मैथिलीक सुपरिचित गीतकार मे युवा पीढ़ीक प्रमुख हस्ताक्षर छथि सुधीर जी। हिनक गीत विभिन्न माध्यम स’ मैथिलीक प्राय: सभ घर-अँगना, दुरा-दरबज्जा, टोल-परोस, गाम-घर, हाट-बजारमे बजैत- गनगनैत रहैत छनि। कतौ ने कतौ, कोनो ने कोनो क्षण अहाँ ज़रूर हिनक गीत सुनि ठमकल होयब। मोन मे ई विचार हिलकोर मारनहि होयत जे ई मधुर गीतक सुन्दर शब्दक रचना के केने हेताह? मुदा गीत प्राय: गीतकारक नाम स’ नै हम सब गीत के मधुर आवाज़ देनिहारक नाम स’ मोन रखैत छी। मैथिल श्रोता प्राय: गीत कए मधुर आवाज़ देनिहार स’ नीक जेना परिचित छी, मुदा गायक लोकनि कए सुन्दर रचना देनिहार स’ नीक जेना भिज्ञ नै भ’ पबैत छी। मैलोरंग एकर बेगरता स’ नीक जेना अवगत भेल। तेँ एहि बातक खगता कए भरबाक लेल अपन कार्ययोजना मे ‘सुर समाद’ जोड़लक अछि। मैलोरंगक ई सुर समाद आयोजित अछि दिनांक 27 मई, 2012 (रविदिन) क’ सायं 06.30 बजे स’। स्थान अछि : राजेन्द्र भवन ट्रस्ट, 210, दीनदयाल उपाध्याय मार्ग, नई दिल्ली – 110002।
ई जानि आश्चर्य होयत जे मैथिलीक युवा गीत रचनाकार सुधीर क तीन स बेसी गीत क एखन धरि रेकर्डिंग भ’ चुकल छनि, जे हम सब कोनो ने कोनो माध्यम स’ कोनो ने कोनो अवसर पर सुनैत आबि रहल छी। जखन एतेक गीतक रेकर्डिंग भेल अछि तखन शायदे कोनो एहन गायक बा कि गायिका हेता या हेतीह जे सुधीर क सुमधुर गीत कए अपन आवाज नहि देने हेताह वा हेतीह। गीतक ई संख्या इहो सूचित करैत अछि जे एतेक गीत लेल कैसेटक प्राय: सब कम्पनी (मैथिली लेल) कए सुधीर क गीत कए अपना संग लेब’ पड़ल होयतै।
एखन तक एहि तरह क आयोजन प्राय: नै भेल अछि अप्पन भाषा मे, तेँ एहि लेल मैलोरंग प्रथम प्रयास केलक अछि। अपन दिल्लीक प्रेक्षक लेल मैलोरंग एहि रचनाकारक किछु चयनित गीत रचना केँ सुमधुर आवाज़ देनिहार गायक आ गायिका लोकनि कए एक मंच पर अनबाक प्रयास केलक अछि।
सुधीर क गीत कए मैलोरंग मंच पर आवाज देताह मैथिलीक सुपरिचित गायक / गायिका सब, जिनका स’ अहाँ लोकनि नीक जेना परिचित छी: सुरेश पंकज, देवानंद, रश्मि रानी, धनिकलाल मंडल, सुनील पवन, कुमकुम मिश्रा, रिचा ठाकुर, अंजू झा, आमोद झा आ विकाश झा। एहि आयोजन मे उस्ताद जौहर अली खान सन निस्सन वायलिन वादक सुधीर क गीत रचना पर अपन वायलिनक तार स’ ध्वनि तरंगित करताह। दिल्लीक प्रेक्षक गण लेल ई रोमांचक क्षण होयत।
मैलोरंग द्वारा जारी विज्ञप्ति मे कार्यक्रम स्थल तक पहुंचबा लेल दिशा-निर्देश देल अछि जाहि मे कहल गेल अछि जे एहि स्थान पर पहुँचबाक लेल मैट्रो माध्यम स’ प्रगति मैदान मैट्रो स्टेशन वा मण्डी हाउस मैट्रो स्टेशन उतरि सकैत छी। एहि दूनू स्टेशन स’ लगभग 10 मिनट पैदल चलला बाद ई स्थान अबैत अछि। अपन गाड़ी स’ सेहो आबि सकैत छी जे कि रास्ता अछि कनाट प्लेस आ आ.टी.ओ दूनू दिस स’। बस स’ सेहो आई. टी.ओ. आयल जा सकैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
छौंकी भगवान
कोनो गाम में एकटा ठकुरबाड़ी छल आ ओही में देवी-देवता सब स्थापित छलाह। ओकर देखभाल एकटा पंडितजी करैत छलाह। भोरे-भोर देवस्थल के साफ-सुथरा कऽ, भगवानक नुआ बदलि कऽ पूजा-पाठ केनाय आ ओकरा बाद भोग लगेनाय हुनकर प्रतिदिन के नियम छल। बड़ा निष्ठा से ओ एहि नित्यकर्म के संपादित करैत छलाह।
एक बेर पंडितजी के गाम से किछु दिनक लेल बाहर जेबा के छलैन्ह। से ओ अपन एकटा चेलवा चरवाहा के कहलखिन्ह जे ओ ठकुरबाड़ी के ओगरवाही कऽ देय। पंडितजी निश्चिन्त भऽ के चलि गेला।
पंडितजी के गेला के बाद चरवाहा प्राते ठकुरबाड़ी में गेल आ देखलक जे देवी-देवता सभ पर मैल बैसल छल। से ओ भगवान सभ के संबोधित क’ बाजल "बुझायत छै जे बभना तोरा सभ के ठीक से नहाबय नहि छौ। चलअ पोखरि में बढ़ियाँ से स्नान करा दियऽ।" भगवान सब से कोनो जवाब नहि भेटल। एहि पर ओ फेर बाजल "हौ, बड्ड असकतिया छहक तों सभ, चलै चलअ जल्दी..हमरा आरो बहुत रास काज अछि।" फेर कोनो जवाब नहि भेटल। एहि पर खिसियाएत चरवाहा जानवर सभ के हाँकय बला छौंकी दिखावैत कहलकै..."हे देखैत छहक सोंटा...एके बेर में सभ टा आसकत बाहर भऽ जेत’। चुपचाप चलै चलअ, नहि तऽ सभटा देहक मैल एहि ठाम छुड़ा देबौ।" भगवानो मोने मोन सोचलैथ जे केहन मनुक्ख से पाला पड़ल। एहि में भलाई जे चुपचाप जे कहैत अछि जे मानि ली। आब एकरा से छौंकी के खायत। छोट-छोट भगवान ढुनमुन-ढुनमुन करैत चरवाहा के पाँछा लागल लागल पोखरि पर गेलथि आ ओतहि डुबकी मारि कऽ स्नान केलैथ। नहेला के बाद चरवाहा फेर छौंकी देखौलक तऽ अपने अपने कपड़ो सभ बदलि लेलखिन। ओकर बाद फेर सब भगवान ढुनमुनाएत मंदिर एलाह।
चरवाहा सब भगवान के लेल खाना बनौलक आ हुनका सभ के खाय लेल कहलकै। आब भगवान भला कोना के खयता, से चुपचाप छलाह। एहि पर चरवाहा बाजल "हौ भगवान, एते मेहनत से खाना बना देने छियौक...आब ई ओम्मीद नहि राखिहँ जे कौर बान्हि के खुआ देबौ...बभना तोहर सभक चालि-चलन के बिगाड़ि के राखि देने छौ। आबऽ आ अपने खा लऽ, थाकि गेल छी तोरा सब के चरियाबऽ में।" भगवान के फेर किछु नहि करैत देख ओ चरवाहा फेर छौंकी लऽ के उठल कि सब हड़बड़ौने खाब’ लागलैथ। यैह प्रतिदिन के नियम भऽ गेल। चरवाहा के छौंकी देखाबैत भगवान सभ अपन-अपन काज कऽ लैत रहैथ। एहि बात के एकटा गौंआ देख लेलक।
पंडितजी अपन काज खतम केला के बाद घुरला। हुनका कान में भनक गेलै जे हुनक अनुपस्थिति में एहन एहन बात भेल छैक। हुनका सहजे विश्वास नहि भेलैक। जखन ओ मनसा जोर देबऽ लागल तऽ ई सोचलैथ जे जौं ई सत बात तखन तऽ भगवान हुनको बात के मानि लेथिन। ओ तऽ बहुते पूजा-पाठ करैत छैक आ चरवाहा तऽ किछो छै तऽ पंडितजी के चेला छै। जौं भगवान चेला के बात मानि सकैत छथिन तऽ गुरु के किएक नहि। पंडितजी भगवान लग गेलैथ आ बहुत अनुनय-विनय केलैथ। किछो फरक नहि पड़लै। आब चरवाहा के बजाओल गेल। चरवाहा के छौंकी देखैत भगवान सब सभटा बात मानय लगलाह आ जेना जे ओ चरवाहा कहय से करय लगलाह। ई देखैत पंडितजी ठामे चरवाहा के पैर पर खसि पड़लखिन ई सोचैत "पूजा-पाठ से बेसी महत्व श्रद्धा के छैक आ भगवान के ओही चरवाहा में श्रद्धा भेटलनि जे ओ ओकर गारि बात सुनियो के ओकर बात मानैत छलाह।"
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
नई दिल्ली। राष्ट्रपति प्रंणब मुखर्जी संभवत: चारि अक्टूबर कए बिहार जेताह। ओ पटना मे कृषि रोडमैप क शुभारंभ करताह। मुख्यमंत्री नीतीश कुमार एकरा लेल राष्ट्रपति स आग्रह केलथि अछि। राष्ट्रपति भवन दिस स एखन एहि संबंध मे कोनो पुष्टि नहि भेल अछि, मुदा पटना मे मुख्य सचिव नवीन कुमार क अध्यक्षता मे राष्ट्रपति क यात्रा क तैयारी लेल बैसार भेल। एहि मे योजना विभाग क प्रधान सचिव विजय प्रकाश, गृह विभाग क प्रधान सचिव अमीर सुबहानी आ डीजीपी अभयानंद सहित कईटा अन्य महकमा क आला अधिकारी शामिल भेलाह। मुख्य सचिव सब अधिकारी कए तैयारी मे जुटबाक लेल कहलथि। आधिकारिक सूत्र क अनुसार राष्ट्रपति एकदिनक यात्रा पर पटना जेताह। कृषि रोडमैप क अलावा ओ पटना स किछु अन्य योजना क सेहो शुभारंभ क सकैत छथि। ज्ञात हुए जे जखन प्रंणब मुखर्जी वित्त मंत्री छलाह, तखने मुख्यमंत्री हुनका बिहार क नव कृषि रोडमैप क उद्घाटन क अनुरोध केने छलाह। तखन हुनकर समस्तीपुर जेबाक कार्यक्रम बनल छल। एहि बीच ओ राष्ट्रपति भ गेलाह। राष्ट्रपति बनलाक बाद मुख्यमंत्री हुनका एहि काज लेल बिहार एबाक निमंत्रण देलथि अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
राष्ट्रपति अक्टूबर मे जेताह बिहार!
नई दिल्ली। राष्ट्रपति प्रंणब मुखर्जी संभवत: चारि अक्टूबर कए बिहार जेताह। ओ पटना मे कृषि रोडमैप क शुभारंभ करताह। मुख्यमंत्री नीतीश कुमार एकरा लेल राष्ट्रपति स आग्रह केलथि अछि। राष्ट्रपति भवन दिस स एखन एहि संबंध मे कोनो पुष्टि नहि भेल अछि, मुदा पटना मे मुख्य सचिव नवीन कुमार क अध्यक्षता मे राष्ट्रपति क यात्रा क तैयारी लेल बैसार भेल। एहि मे योजना विभाग क प्रधान सचिव विजय प्रकाश, गृह विभाग क प्रधान सचिव अमीर सुबहानी आ डीजीपी अभयानंद सहित कईटा अन्य महकमा क आला अधिकारी शामिल भेलाह। मुख्य सचिव सब अधिकारी कए तैयारी मे जुटबाक लेल कहलथि। आधिकारिक सूत्र क अनुसार राष्ट्रपति एकदिनक यात्रा पर पटना जेताह। कृषि रोडमैप क अलावा ओ पटना स किछु अन्य योजना क सेहो शुभारंभ क सकैत छथि। ज्ञात हुए जे जखन प्रंणब मुखर्जी वित्त मंत्री छलाह, तखने मुख्यमंत्री हुनका बिहार क नव कृषि रोडमैप क उद्घाटन क अनुरोध केने छलाह। तखन हुनकर समस्तीपुर जेबाक कार्यक्रम बनल छल। एहि बीच ओ राष्ट्रपति भ गेलाह। राष्ट्रपति बनलाक बाद मुख्यमंत्री हुनका एहि काज लेल बिहार एबाक निमंत्रण देलथि अछि।


text:
अहाँ, लोक आ लोकक अपेक्षा
एकटा अनुभव अहाँ सभ लोकनि केने होयब – लोक (अपन आ परार) अहाँक जीनगी सं सदिखन नव अपेक्षा राखैत छथि – पहिल पुरा भेल नहिं की दोसर अपेक्षा शुरू।
पहिला कक्षा स दशम कक्षा धरि – सभक जिज्ञासा रहैत छन्हि – दशम कक्षा पास भेला उपरांत की करब? साइंस, कॉमर्स आ आर्ट में स की पढब?
साइंस पढब? मैथ्स आ की बॉयोलॉजी?
बढियाँ बात – की कहलहुँ डाक्टर बनब? बड्ड नीक।
की कहलहुँ इंजीनियर बनब? इंजीनियर सेहो नीक टका कमाइत छै – मुदा डाक्टर के बाते अलग होइत छै।
कॉमर्स? सीए बनब आ की सीएस? बौआ सोचि ले – ८-१० साल लागि जाइत छै – किछू लोक कइयो नै पबैत छै।
आर्ट्स? ठीक छै – पढनाइ कहीँ बेकार गेलैये?
डाक्टरी, इन्जीनियरी, सीए, कीदन, कहाँदन के पढाइ पूरा भेल नहिं की नव जिज्ञासा शूरू – नौकरी कहिया स शुरू करब? कतेक टका भेटत?
नौकरी आ की अपन व्यवसाय शूरू होइत-होइत नव प्रश्न शुरू – यौ बियाह कहिया करब?
कुल मिला कs तथ्य एक टा – अहाँ की सोचैत छी, अहाँ के अपन जीनगी सं की अपेक्षा अछि – लोक के कोनो विशेष माने-मतलब नहिं छै। जं अहाँ के उत्तर हूनका अपेक्षा अनरूप छन्हि त बड्ड नीक – नहिं त तू अपना घर आ हम अपना घर।
हाँ- एक टा बात आरो – जं अहाँ के उत्तर में कोनो मसल्ला भेंटि जाइ – जे लोक के चहटगर बना कs बाँटल जा सकै तs – रमनगर!!!!


text:
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।


text:
शरद गुट केर नेता अरुण श्रीवास्तव कहलनि कि शरद यादव पार्टी विरोधी कुनु काज नहि केना छथि। शेड्यूल 10 म' शरद यादव केर फैसला पार्टी विरोधी नहि अछि। आगा ओ कहलनि कि मुख्यमंत्री नीतीश कुमार अप्पन राष्ट्रीय अधिवेशन म' कहने छला संघ मुक्त भारत बनेबाक अछि।
जेडीयू प्रवक्ता सभके अरुण श्रीवास्तव नसीहत दैत कहलनि कि जे पार्टी बनेलनि आओर हुनका नेता बनेलनि, हुनका खिलाफ बाजै सँ पहिने एक बेर जरूर सोची।
अरुण श्रीवास्तव कहलनि कि 18 सितंबर क' दिल्ली के तालकटोरा स्टेडियम म' जेडीयू केर राष्ट्रीय अधिवेशन बजाओल गेल अछि। एहि अधिवेशन म' राष्ट्रीय अध्यक्ष केर सेहो चुनाव होएत। एहि अधिवेशन म' नीतीश कुमार समेत सभ बड़का नेता लोकनि क' आमंत्रित काएल जाएत।


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Wednesday, August 24, 2011
प्रकाश चन्द्र - नचिकेताक ‘प्रियंवदा’ : एक विश्लेषण
नेशनल स्कूल ऑफ ड्रामा
भगवान दास रोड, नई दिल्ली – 01
नचिकेताक ‘प्रियंवदा’ : एक विश्लेषण
प्रियंवदा उदय नारायण सिंह नचिकेता द्वारा लिखित एकांकी आछि । एकरा सम्पूर्ण नाटकक रूप द’ क’ मनोज मनुज मंचित केलथि । एहि प्रस्तुति के देखबाक सौभाग्य हमरा नहि प्राप्त भेल, मुदा प्रस्तुति आलेख हमरा उपलब्ध भेल । ओही नाट्यालेख के अध्ययन केलाक बाद हमर निम्न अनुभव अछि ।
जेना कि नाम स’ लगैत अछि जे प्रियंवदा कोनो ऎतिहासिक पृष्ठभूमि पर आधारित नाटक होयत मुदा से अछि नइ । ई मात्र नाटकक एकटा केन्द्रित पात्रक नाम अछि जिनका इर्द-गीर्द नाटकक कथानक घुमैत अछि ।
नाटकक कथ्य एना अछि जे प्रियंवदा नामक एकटा लड़की कोनो शहर में एसगर रहि रहल छथि आ कोनो कम्पनीक लेल मार्केटिंग सर्वे करैत छथि । ओही शहर मे शर्व नामक एकटा युवक सेहो रहैत छथि । शर्व के कविता लिखब खूब पसिन छनि आ प्रियंवदा के कविता सूनब नीक लगैत छनि । शर्वक कविता स’ प्रभावित भ’ प्रियंवदा शर्व संग प्रेम विवाह क’ लैत छथि । बाद मे किछु घटना घटैत अछि । सर्व प्रियंवदा के छोड़ि कतौ चलि जाइत छथि । नाटक मे प्रियंवदाक भैया आ भौजी छथिन संगहि किछु कोरस पात्रक प्रयोग सेहो कयल गेल अछि । एहि तरहे नाटक मे कुल जमा दस गोटे छथि ।
नाटक प्रियंवदा छ: दृश्य मे बाँटल गेल अछि । पहिल मे प्रियंवदा आ हुनकर भौजीक संवाद छनि । दोसर दृश्य मे कोरस, प्रेमी-प्रेमिका, प्रियंवदा आ शर्व छथि । तेसर दृश्य मे कोरस, शर्व आ प्रियंवदा तथा चरिम दृश्य मे शर्व, प्रियंवदा, भैया आ भौजी छथि । पाँचम दृश्य मे एक बेर फेर शर्व, प्रियंवदा, भैया आ भौजी तथा छठम दृश्य मे शर्व आ प्रियंवदा दुनू मात्र छथि ।
ई नाटक दूटा स्थान पर घटित होएत अछि – पहिल शर्व के घर में आ दोसर सार्वजनिक पार्क मे । शर्व के घर मे चरिटा दृश्य होइत अछि – पहिल, चरिम, पाँचिम आ छठम तथा पार्क में दोसर आ तेसर दृश्य होइत अछि । घरक दृश्य मे कुर्सी, किताब, काग़ज़, लैम्प होइत अछि आ पार्क मे संबंधित सामान राखल जा सकैत छैक ।
प्रियंवदा नाटक फ्लैस बैक मे चलैत अछि । उदय नारायण सिंह नचिकेताक ई प्रिय शैली छनि । एकर प्रयोग नचिकेता जी एक छल राजा मे सेहो केने छथि । नाटकक मे एहन तरहक शैली प्राय: नाटक के कमजोर करैत अछि । हँ ! ज’ नाटकक बीच मे किछु कालक लेल वा कोनो एकटा दृश्य फ्लैस बैक मे अबैत हो तखन त’ कोनो विशेष नहि मुदा, नाटकक पहिल दृश्यक बाद सम्पूर्ण नाटक एहि फ्लैस बैक शैली मे चलय त’ निश्चित नाटकक लेल ओतेक प्रभावी नहि भ’ सकैत अछि । कारण, कोनो नाटक एकटा लय मे चलैत अछि, जकर ग्राफ शून्य स’ आगू उठैत छै । दर्शक मे हरदम ई उत्सुकता बनल रहैत छनि जे आब की हेतैक । जखने ई उत्सुकता समाप्त भ’ जाइत अछि नाटक अपना संग दर्शक के बन्हबा मे कमजोर पर’ लगैत अछि । प्रियंवदाक अंतिम पड़ाव जे कि पहिले दृश्य मे अछि कोनो ओतेक प्रभाव नहि छोड़ैत अछि । खैर ...
आब एहि नाटकक कथ्य पर विचार करबाक चाही । नाटकक शुरुआत कथ्यक समापन स’ होइत अछि । तात्पर्य ई जे शर्व अपन प्रियंवदा के छोड़ि क’ चलि जाइत छथि जिनका स’ किछुए पहिने ओ प्रेम विवाह केने रहथि । प्रियंवदा वियोग मे रहैत छथि आ हुनकर भौजी हुनका समझा-बुझा रहल छथिन । मुदा, ओ अपना आप मे रहनाइ बेसी उचित बुझैत छथि । हुनकर एकटा संवाद बुझू नाटकक मूल अछि : “सेल्स गर्लक काज करैत – करैत हम स्वयं मार्केट पोडक्ट बनि गेल रही ” । आब प्रियंवदा अपन जीवनक कथा दोहरबैत छथि । कोना ओ अपना नौकरी स’ जुड़ल छलीह, कोना हुनका शर्व भेटलखिन, कोना एक दोसर स’ प्रेम भेलन्हि जे विवाह मे परिणत भेल, कोना दुनूक जीवन चलैत रहैन, कोना शर्व पर हुनक पिछला जीवन हॉबी भ’ जाइत रहनि, कोना शर्व कविता लिखनाई स’ प्रेम करैत छलाह, कोना एक दिन भैया भौजी अकस्मात घर अयलखिन, कोना हुनका सभ संग शर्वक व्यवहार बदललनि, कोना शर्व अपन प्रिय प्रियंवदा संग दुरव्यवहार क’ र’ लगलाह, कोना शर्वक दिमाग बदलि गेलनि आ ओ प्रियंवदा के छोड़ि घर स’ कतौ चलि गेलाह । आब प्रियंवदा हुनकर वियोग मे आइयो ओहिना ठाढ़ छथि ।
एहि नाटक मे कथ्यक दूटा धारा अछि । एकटा त’ बिलकुल सामान्य जे तुरत नाटकक नामे स’ देखाइत अछि जे स्त्रीक सामाजिक स्थिति केहन अछि । आइ नै आदि काल स’ स्त्रीक सामाजिक स्थिति मे कोनो परिवर्तन नै एलैन्ह अछि । हँ ! एकर रूप जरूर बदल अछि । आदि काल मे नल अपन दमयंती के सुनसान जंगल मे छोड़ि क’ चलि गेल छलाह, दुश्यंत त्यागि देलनि शकुंतला के । आइयो शर्व अपन प्रिय प्रियंवदा के आदमी रूपी जंगल मे छोड़िक’ चलि गेलाह । प्रेमक परिणति, वियोग मे - ओहू समय आ आइयो ।
नाटकक कथ्यक दोसर धारा सेहो अछि जे पहिलुक कथ्य स’ अति महत्वपूर्ण आ सारगर्भित सेहो छैक । शर्व एकटा कवि छथि हुनका पर हुनकर अतीत हरदम सबार रहैत छनि । एहि ठाम शर्व एहि नाटक पात्र मात्र नहि छथि बल्कि आजुक मानव समाजक प्रतिनिधित्व क’ रहल छथि । लोक चाहे जे किछु भ’ जाइछ या बनि जाइछ हुनकर अतीत हरदम हुनका पर छाया जेना मँडराइत रहैत छनि । एहि अतीत स’ किछु समर्थ व्यक्ति अपना आप के बचा लैत छथि आ ओहने व्यक्ति महान होइत छथि । मुदा अधिकांश व्यक्ति ओकर प्रभाव मे आबि जन सामान्यक जीवन जीबैत छथि या शर्व जेना अमानवीय व्यवहार क’र’ लगैत छथि । ई अति महत्वपूर्ण अछि आ एतबे नहि एखुनका सन्दर्भ मे ई विश्व स्तर पर गम्भीर प्रश्न बनल अछि । मुदा प्रियंवदा नाटक मे एहि गम्भीर मुद्दा के दाबि क’ स्त्रीक सामाजिक स्थिति सन सार्वजनित मुद्दा के प्रमुखता स’ प्रभावी बना देल गेल अछि । जँ एहि नाटकक नाम प्रियंवदा क’ बदला किछु आर होइत त’ ई निर्देशकक मोनक विचार आ कुशलता भ’ सकैत छल जे ओ कोन पक्ष केँ बेसी उभारैत छथि ।
पात्रक चुनाव उदय नारायण सिंह नचिकेताक नाटकक अत्यंत प्रभावी अंग थिक । कारण, सभ पात्र गठल आ कथ्यक माँगानुसार होइत छनि । एहू नाटक मे पात्रक संख्या आ ओकर विस्तार कथ्यक अनुसार उचित अछि । संगहि कोरसक प्रयोग क’ क’ आरो आसान बनाओल गेल अछि । कोनो छोट स’ छोट संस्था एहि नाटक केँ आसानी स’ प्रस्तुत क’ सकैत अछि । नाटक मे प्रियंवदा सबस’ महत्वपूर्ण चरित्र छथि आ ओहि के बाद शर्व । मुदा एकटा अभिनेताक लेल सबस’ महत्वपूर्ण आ चुनौतीपूर्ण चरित्र छथि शर्व । ई पात्र जतेक साधारण देखाइत अछि कविक रूपमे ओतबे जटिल अछि आंतरिक रूपे । अभिनयक जे सबस’ महत्वपूर्ण अंग अछि अंतरद्वन्द से एहि पात्र में दुनू तरह स’ भरल अछि – बाहरी आ आंतरिक सेहो । बाहरी मे अपन प्रियंवदा आ समाज सँ, आ आंतरिक मे हुनक अपन अतीत स’ । एहि तरहक चरित्र कोनो अभिनेता लेल पसंदिदा चरित्र होइत अछि । तेँ हम शर्व के एहि नाटक मे महत्वपूर्ण चरित्र मानैत छी । भैया आ भौजीक रूप मे दूटा पात्र आरो छथि । नाटक लेल ई दुनू सहयोगी पात्र छथि । अहू मे भौजी कनी बेसी महत्वपूर्ण । पहिने कहने छी जे कोरस के प्रयोग नीक अछि । तेँ प्रियंवदा पात्रक अनुसार एकटा महत्वपूर्ण नाट्य रचना थिक ।
नाटक मे नाटकीय भाषाक जे प्रयोग भेल अछि से शास्त्रीय थिक । चुँकी नचिकेता जी स्वयं नीक कवि सेहो छथि तेँ हिनक कविता बेसी प्रमुखता संग नाटक मे रहैत छनि । यैह कारण अछि जे बहुत बात ओ बहुत कम्मे शब्द आ सुगठित भाषा मे कहि लैत छथि । मुदा प्रियंवदा मे कविताक प्रयोग किछु विशेष भ’ गेल अछि । ओना शर्व कवि छथि तेँ कविता अधिक - सेहो कोनो उचित तर्क नहि बुझना जाइत अछि । आ एहन तरहक भाषाक प्रयोग नाटक के भ्रमित करैत अछि ओ एना कि भाषाक आधार पर प्रियंवदा के की कहल जाय शास्त्रीय नाटक, ऎतिहासिक नाटक, यथार्थवादी नाटक या आर कोनो । हाँ, भाषा आ कथ्यक आधार पर ई यथार्थवादी नाटकक वैचारिक नाटकक श्रेणी मे राखल जा सकैत अछि । मुदा, कोरसक भाषा नाटकक संग नहि जाएत अछि । संगहि किछु आर मुद्दा सेहो कोरस के माध्यम स’ सामने राखल गेल अछि ओ कनि आरो मूल कथ्य के भ्रमित करैत छै जेना प्रेमी-प्रेमिका मे विवाहेत्तर संबंधक मुद्दा उठायब । ई मुद्दा कमजोर या अप्रासांगिक अछि से हम नहि कहि रहल छी मुदा एहि ठाम एकरा उठायब नाटकक मूल कथ्य के कमजोर करब अछि ।
रंगमंचीय दृष्टि सँ प्रियंवदा एकटा सामान्य कृति अछि । ने कोनो अतिमहत्वपूर्ण आ ने निराशाजनक । एहन कोनो खास नै छै जे किनो निर्देशक वा संस्था एक बेर पढ़िते एकरा मंचनक परिकल्पना क’ र’ लागथि आ इहो नहि कहल जा सकैत अछि जे कोनो निर्देशक एकरा मंचित क’ र’ चाहथि त’ प्रभावी नहि बना सकैत छथि कनि फेर बदल क’ क’ । (साभार विदेह )


text:
गुजराती भाषाक प्रमुख कवि, नाटककार एवं विद्वान शीतांशु यशचंद्र कें 27म सरस्वती सम्मान देल जेबाक घोषणा भेल अछि. सरस्वती पुरस्कारक घोषणा लोकसभाक पूर्व महासचिव डॉ सुभाष सी कश्यप केर अध्यक्षताबला 13 सदस्यीय चयन समिति केलक अछि. शीतांशु कें कविता पुस्तक 'बखार' हेतु वर्ष 2017 केर सरस्वती सम्मान देल जेतनि.
केके बिडला फांउडेशन देल जाएबला सरस्वती पुरस्कार मे यशचंद्र कें 15 लाख टाका, एक ताम्रपत्र एवं एक प्रशस्त्रि पत्र प्रदान कएल जेतनि. गुजरातक भुज मे 1941 मे जन्मल शीतांशु यशचंद्र कें ई पुरस्कार भारतीय भाषा-साहित्य मे प्रमुख योगदान कें देखैत प्रदान कएल जाएत.
कविता पुस्तक 'बखार' वर्ष 2009 मे प्रकाशित भेल छल. शीतांशु कें एहि सं पहिने 2006 मे पद्मश्री, वर्ष 1998 मे कवि सम्मान एवं वर्ष 1996 मे राष्ट्रीय सद्भावना पुरस्कार सं सम्मानित कएल जा चुकल छनि. शीतांशु यशचंद्र कें गुजराती भाषाक महान नाटककार एवं कुशल अनुवादक रूप मे चिन्हल जाइत छनि.
ज्ञात हो जे सरस्वती सम्मान केर स्थापना वर्ष 1991 मे भेल छल. ई पुरस्कार प्राप्त केनिहार मे एखन धरि हरिवंश राय बच्चन, विजय तेंदुलकर, सुनील गंगोपाध्याय, एम विरप्पा मोइली, गोविंद मिश्र शामिल छथि.


text:
नारद जी के दार्ही
नारद जी दार्ही रखैत छलाह की छिलबा कs चिक्कन रहैत छलाह?
अहाँ सभ पुछब इ कोन बात क रहल छी- बताह भs गेलहुँ की ?
अखन विद्यापति रचित शारदा सिन्हा के गीत सुनि रहल छलहुँ –
“हम नहिं रहब आजु अहि आंगन…”
अहि गीत में चर्चा एलन्हि नारद बाभन के – सभ टा सीरियल-नाटक में नारद जी के दार्ही-मोछ साफ केने देखाओल जाइत अछि – मुदा अहि गीत में विद्यापति आगा लिखैत छथि –
“…धोती-लोटा, पत्रा-पोथी सेहो सभ लेबन्हि छिनाय, गे माई जँ किछु बजता नारद बाभन दार्ही धय लेब घिसियाय….”
आब अहाँ सभ बताउ – नारद जी दार्ही रखैत छलाह की छिलबा कs चिक्कन रहैत छलाह?


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Friday, 9 December 2011
गजल
4 comments:
एही गजल लिखै में सम्पूर्ण योगदान छैन -आशीष अनचिन्हारजी व् गजेन्द्र ठाकुरजी कए,दुनु गोते कए सादर धन्यवाद |ReplyDelete
बाह- बाह,ReplyDelete
मनुजी बहुत बढियां अपनेक ई गज़ल लागल .बास्तव में मानव कए सोचबाक लेल ई प्रेरित कर्तैंह .
पुनह धन्यवाद अहि लेल जए अपने मातृभाषाक लेल किछु समय लगावैत छी .
अपनेक,
जे.एस. चौधरी
मनु जी ! बहुत सुन्दर गजल लिखलहुँ अछि !पढिकय मोन प्रशन्न भS गेल !ReplyDelete
हार्दिक धन्यवाद, जटाशंकरजी आ अनिलजी |ReplyDelete


text:
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Friday, 23 March 2012
गजल
भीड़ मे जीबै छी तेँ भीड़ के बचेनाइ हमर अछिकार अछि , हम बनियाँ छी सए कमा लेब , दस छुटि गेल कोनो दुख नै ,
सबल त' बढ़बे करतै ओकरा संग दिअ जे लचार अछि , माछक लोभ मे सड़ल माछ ल दुषित नै करब समाज के .
एक दाम मे बिकै बला ककरो जिनगी नै मीना बजार अछि , सब के सब सँ किछु-ने- किछु चाहत रहै छै छोट बाट पर ,
अहाँ एक बेर आबू हम दस बेर , इ हमर व्यबहार अछि , लड़ाइ क' देह जुनि तोड़ै जाउ , प्रेम क' दिल धरि पहुँचु यौ ,
"अमित" गिनती के फेरा मे नै पड़ू , सगरो अपने संसार अछि . . . । । वर्ण-23
अमित मिश्र


text:
इसकुल कें यादि करिते यादि आबै कुरमीटोली या यादव टोलाक बच्चा सब ,जेकरा भगएबाक खूब उपक्रम होए ओइ इसकुल मे आ यादि आबै दू टा भाय-बहिन जे खिसियाबैक चलते जल्दिए छोडि़ देलकै इसकुल ।आ निश्चित रूपेण यादि आबै बोरा सब ।पहिला-दूसरा मे ओ बोरे पर बैसै आ सब विद्यार्थी बोरे पर बैसैत रहै आ धरतिए रहै सिलेट आ समतल जमीनक आगू बोरा रखबा लेल डेली होइत छलै युद्ध ।
इसकुल कें यादि करिते ओकरा यादि आबै रामजी मरसैब , आ मरसैब कें चोरा कें चमरा मरसैब कहल जाइत रहै ,ई मरसैब चमरटोली मे रहैत रहथिन ,कुनो चमारे ओहिठाम ,ओना त' ओ सब के पैर छू कें परनाम करै ,मुदा ओकरा यादि नइ छैक कि कहियो ओ रामजी मरसैब कें पैर छूने होए आ इसकुल कें यादि करिते ओकरा यादि आबै छैक इसकुलक पछियौत मे तजिया बनेबा आ घूमेबाक महीना दिनक उपक्रम आ फेर ओ ईहो यादि करैत छैक जे बाद मे गामक दुसाध सब कहलकै कि ई जमीन हमर आ तजिया ओइ ठाम बननै बंद भ' गेलै ।इसकुलक नाम लैते यादि आबै छैक ओकरा अपन कमजोर चेहरा ,जे साल भरिक गंभीर बीमारीक परिणाम छलै ।दिसंबरक महीना छलै आ वार्षिक परीक्षा मे ओ लिखैत छलै ,जे किछु यादि रहै आ यादि-बियाधिक बीच मे ओकर कलम अलगे दिशा मे भागै ।


text:
पटना। 09 फरवरी। बिहार कर्मचारी चयन आयोग (बीएसएससी) के दुइ चरण मे भेल परीक्षाक प्रश्नपत्र आ ओहिक उत्तर लीक होयबाक मामला मे बिहार कर्मचारी चयन आयोग के सचिव परमेश्वर राम क' गिरफ्तार कायल गेल अछि। जांच मे जुटल विशेष जांच टीम (SIT) कैल्ह बुधवार दिन हुनका गिरफ्तार केलैन्ह। एहि बीच रविवार दिन होमै बला परीक्षा रद्द क' देल गेल अछि।
इस मामला मे पुलिस आयोग के डेटा ऑपरेटर अविनाश कुमार क' सेहो गिरफ्तार केलैन्ह। पटना प्रक्षेत्र के पुलिस महानिरीक्षक (आईजी) नैयर हसनैन खां कहला कि SIT मंगलवार दिन देर राति सचिव के आवास पर छापामारी केलैन्ह जाहि दौरान कैको अहम सुराग भेटबाक बाद हुनका आ डेटा ऑपरेटर अविनाश कुमार क' गिरफ्तार क' लेल गेलैन्ह। आगा ओ कहला कि SIT पूरा तरहे सक्रिय अछि आर लगातार संदिग्ध सभसे पूछताछ कायल जे रहल अछि। एहि घटनाक्रमक बीच बीएसएससी के रविवार दिन होमै बला परीक्षा रद्द क' देल गेल अछि।


text:
पावन मिथिला (मिथिलाक पर्यटन-स्थल)
जगत जननी जानकीक आविर्भाव स्थल मिथिलाक पवित्र भुमिपर जतेक डेरा चलब ततेक ऐतिहासिक, पुरातात्विक आ धार्मिक स्थल भेटि जायत। ई पढबा-सु न बा मे भ ले हि अ तिश्योक्ति ल गै त हो, मु दा ज खन मिथिला क्षेत्र मे चारु भ रि न ज रि फिरा ए ब तँ ई स ह ज ला ग त। ए हि ठा म धार्मिक किंवा आध्यात्मिक स्थलक बहुतायत भेटत, तै ऐतिहासिक आ पुरातत्व स्थल एहिसँ थोडबो कम्म नत्रि भेटत। धार्मिको स्थल मे अधिकांश स्वयं मे इतिहास व पुरातात्विक महत्वके समेटने अछि।जेम्हरे टहलि जाउ वा कने कान पथि दियौ संगहि कनेको अँखिरार-चँकिरार होइ तँ ओहिठाम सिहकैत बसात इतिहास-गाथा सुनबैत भेटि जायत। से प्राचीन मिथिला वर्तमान मिथिला सँ कियेक भिन्न अछि, सोचनीय व विचारणीय विषय अछि।
मिथिलाक पर्यटन केन्द्र के विकसित कऽ देशक विभिन्न क्षेत्र सँ जुडेबाक प्रयास सँ आर्थिक स्थिति के सुदृढ कयल जा सकैत अछि। आर्थिक स्थिति सबल होयत तँ आतो-आन तरहक विकास सहजरुप सँ संभव भऽ सकैत अछि। एकरा संगहि एक बेर पुनः मिथिला अपन विशिष्ट परिचय सँ साक्षात्कार कराबैत विश्वक मुकुटमीण बनि सकैत अछि। पर्यटनक दृष्टि सँ मिथिलाक प्रतिष्ठा आओरो बढि सकैत अछि। मिथिला मे अखनहुँ देश-विदेश सँ लोक अबैत छथि। एहिठामक अक्षर-बह्य उपासक लोकनिक दिव्य कीर्ति केर अवलोकन करबाक लेल। मिथिला क विद्वत परम्परा हुनका लोकैन के मिथिलाक दर्शन करबाक लेल विवश करैत अछि। शोध केर क्रम मे अनेको विदेशी छात्र आ शिक्षक कामेश्वर सिंह संकृत विश्वविद्यालय, दरभंगा, ललित नारायण विश्वविद्यालय आ संकृत शोध संस्थानक घनी पुस्तकालयसँ सहयोग लेबाक लेल अबैत छिथ मिथिलाक चित्रकलाक अवलोकन किंवा ओहि पर विशेष काज करबाक होइत छनि तँ मधुबनीक राम मे सम किछु नजरि अबि जाइत छनि। एहि हिसाबे मिथिलाक एहि क्षेत्रके शैक्षिक पर्यटन केन्द्रक रुप मे विकसित कयल जा सकैत अछि। ओत्रहि मिथिलाक सम जिलाक ऐतिहासिक स्थल समके विकसित कयल जा सकैत अछि।
दरभंगा केर रामायणकालीन महर्षि गौतमक स्थान, अहल्यास्थान, भैरव बलिया, नवादक हैहट्ट देवी मंदीर, कसरौर गामक ज्वालामुखी भगवती, मकरन्द भडारिसौ केर वाणेश्वरी भगवतीक संग हायाघाटक सिमरदह, दरभंगा शहरक मिर्जापुर स्थित भगवती म्लेच्छमर्दिनी, राज परिसरक माघवेश्वर परिसर स्थित तारा व श्यामा मंदिर सहित अन्य देवी मंदिर, राज किलाक भीतर अवस्थित कंकाली मंदिर, कुश द्वारा स्थापित कुशेश्वरस्थान महादेव मंदिर, जिला मुख्यालय सँ सटले पच्चोम गामक डीह, कवीश्वर चन्दा झाक जन्मस्थली पिण्डारुध बहेडीक हावीडीह, भरवाडाक गोनू झाक गाम, कुशेश्वरस्थानक पक्षी विहार आदि अनेको एहम स्थल अछि जाहिठाम कंण-कण मे मिथिलाक र्स्वणिय यशोगाथाक इतिहास बजि रहल अछि।
एहि तरहे मधुबनी जिलाक महाकवि विद्यापतिक जन्मस्थली बिस्फी, कालीदासके ज्ञान देनिहार उच्चैठक घिन्नमस्तिका भगवती, शिवनगरक गाण्डीवेश्वरस्थान, कपिलेश्वरस्थान, मडरौनी, बलिराजगढ, वाचस्पति मिश्रक जन्मस्थली आ कवीश्वर चन्दा झाक सासुर अन्धराठादी, विदेश्वरस्थान, महरैल गामक समीप भेल लडाई "कन्दर्पीघाटक लडाई" केर ऐतिहासिक स्थल, मधेपुरक कणेश्वर महादेव मंदिर, गिरिजास्थान फुलहर मद्रकालीस्थान कोइलख, राजराजेश्वरी डोकहर, भुवनेश्वरीस्थान डोकहर सौराठ सभा, उग्रनाथ महादेव भवानीपुर, राजनगरक प्रसिद्ध किला आ भूतनाथ मंदिर, विशौल जतऽ सीता स्वयंवरक समय राजा जनक महर्षि विश्वामित्रक विश्राम करबाक व्यवस्था कराने छलाह, ठाढी गाम लगक मदनेश्वर महादेव आ कमलादित्य स्थान (परमेश्वरी मंदीर), जमुथरीक गौरी-शंकर मंदिर, परसा, झंझारपुरक सूर्य धाम, सरिध्वज जनकक पूर्वद्वारपर विराजमान शिलानाथ जे आब शिलानाथ गाममे छथि, एहि क्षेत्रक ददरी, जगवनक विमाण्डकाश्रम जाहिठाम विमाण्डक मुनिक कुटिर छलनि, जयनगरक समीप श्रीकूपेश्वर, कलमा गामक श्रीकल्याणेश्वर, पचहीक श्रीचामुण्डास्थान, महादेवमठ समीप शुक्रेश्वरी भगवती, बाबू बरही प्रखंडक सडरा-छजनाक बीच पाँचम-छठम शतावदीक अवतारी पुरुष सलहेसक डिह, सरिसवक अयाची मिश्रक डीह, सिद्ददेश्वरी स्थान, सूर्य मूत्रि सवास सहित दर्जनो स्थल अधि जे पर्यटन स्थलक रुपमे विकसित हेबाक संभावनाक प्रतीक्षा कऽ रहल अछि।
समस्तीपुरक जिलाक "ओइनी" जे मिथिलाक राजधानी रहल अछि आ जाहिठाम महाकवि विद्यापतिक समय बितलनि संगहि महाकवि अपन अधिकांश रचना एहिठाम कयलनि। पहिल हिन्दी तिलस्म उपन्यास लेखक देवकी नंदन खत्रीक जन्मभूमिक हेबाक संग स्वाधीनता संग्राम मे अपनाके समर्पित केनिहार खुदीराम बोससँ सेहो जुडल रहल अछि। एहिक अतिरिक्त पूसाक शिवसिंह डीह, महाकवि विद्यापतिक निर्वाण भूमि वाजितपुर विद्यापतिनगर, मोरवाक खुदनेश्वरस्थान, पाण्डव लोकनिकअज्ञातवासक स्थल रहल पाँड डीह, मंगलगढ, पटोरीक बाबा केवल स्थानमे अमर सिंह केर पूजन लेल देश-विदेश सँ लोक अबैत छथि। महान दार्शनिक उदयनाचार्यक गाम करियन, जोगेश्वरस्थान विभूतिपुर, मालीनगर शिवमंदिर घोली महादेव मंदिर खानपुर, घमौनक निरज्जन स्वामीक मंदीर आ सन्त दरिया साहेबक आश्रम, मन्नीपुर भगवती स्थान, रोसडा टीसनसँ किछु पूब मे अवस्थित विधिस्थान जतऽ चतुरानन बला विराजमान रहला, शहरक थानेश्वरस्थान, मुसरीघरारीक भगवती स्थान सहित अनेको मंदिर आदि अछि जे इतिहासक गीत गाबि रहल अछि। एकरा समके एक दोसरसँ जोडि पर्यटन केद्रक रुप मे विकसित करब संभव अछि। राष्ट्रकवि रामघारि सिंह ʼदिनकरʼ जिनक जन्मस्थली बेगुसराय जिलाक नौलागढ, जयमंगलागढ, वीरपुर-बरियारपूर, शिव मंदिर (गढपुरा), सिमरियाघाट, मुजफ्फरपुर केर खुदीराम बोस स्मारक, गरीबनाथ मंदिर, कोठियाक मजार, दाता कम्मल शाहक मजार, शिरुकही शिरफी काँटी, पूर्णिया केर भगवती पूरनदेवीक मंदिर, सिकलीगढ, किशनराज केर चर्चित खगरा मेला, लखीसराय केर श्रृंगी ऋषिक आश्रम, अशोकधाम, जलप्पा स्थान, गोविन्द स्थान रामपुर, पोखरामा, सहरसा जिला केर उग्रतारा स्थान महिषी, लक्ष्मीनाथ गोसाईक कुटी वनगाम, मण्डनभारती स्थान, कन्दाहाक सूर्यमंदिर, मत्स्यगन्धा मंदिर, उदाहीक दुर्गामंदिर, नौहट्टाक शिव मंदिर, देवनवन शिव मंदिर, कात्यायनी मंदिर, मधेपुरा केर कार, खिरहरि स्थान, सिंहेश्वरस्थान, रामनगर कालीमंदिर, द्रौपदीक वसन्तपुर किला, माता सीताक प्राकट्य स्थली सीतागढी केर जानकी मंदिर, पुनौराधाम, हलेश्वरस्थान, चामुण्डा स्थान, शिवहर जिलाक द्रौपदीक जन्मस्थली मानल जायवला देवकुलीधाम, वैशाली जिलान्तर्गत महनार मे गंगातट पर स्थित गणिनाथ गोविन्दक स्थान, बसाढ, कटिहार केर लक्ष्मीपुरक गुरु तेराबहादुरक ऐतिहासिक गुरुद्वारा, पक्षी अमयारण्य गोगाविल झील, कल्याणी झील, बेलबा, बाल्दीबाडी, शान्तिवट ओला फसीया, नबावरांज, दूमी-सूमी, मनिहारी, आहि चर्चित स्थल रहल अछि आ समहक अपन ऐतिहासिक व धार्मिक महत्व अछि।
एही तरहे चम्पारण केर बेतिया राज, सोमेश्वर महादेव मंदिर, सीता कुण्ड चण्डीस्थान, हुसैनी जलविहार, गान्धी स्मारक, वाल्मीकि आश्रम, व्याघ्र परियोजना, देवघर स्थित बाबा बैद्यनाथ मंदिर, भागलपुर केर सुलतानगंजमे गंगाजीक बीच अवस्थित बाबा अजगैबीनाथ, विक्रमशिलाक क्षेत्र, मन्दार पहाड,कहलगामक ऋषि जाहनुक स्थान, मनसादेवीक मंदिर, विषहरि स्थान, कुप्पाघाट, मुंगेर मे चाण्डाकिस्थान कर्णक उन्टल कराह, परिशाह गुफाक गुम्बज, शाह सूजा केर महल, लाबागढीक ऋषि-कुण्ड आदिक कोण-कोण सँ इतिहास बजैत अछि।
आजुक इण्टरनेट युग मे पढल लिखल जानकार लोकैन समग्र मिथिलाक नजियो तँ कम सँ कम अपना क्षेत्रक एहम स्थलक विस्तृत विवरण व चित्र विश्वभरिक इण्टरनेट उपयोग केनिहार घरि तँ पहुँचाए सकैत छथि जेपर्यटनक केन्द्र बनि सकैत अछि। ई काज मिथिला-मैथिली केनिहार स्वयंसेवी संगठन सेहो कऽ सकैत छथि। आउ हमरा लोकैन संकल्प ली जे अपना क्षेत्रक ऐतिहासिक धरोहर के विश्वक मानचित्र पर स्थापित करबाक लेल डेण उठाबी एवं एहि दिशा मे सघल व ठोस सकारात्मक कार्य सम्पादनक प्रति संकल्पित होई। तखनहि मिथिला मे अवस्थित धरोहर विश्वक मानचित्र पर अपन यश पताका फहरा सकैत अछि। इत्यश्रम। जय श्री हरी।


text:
नूतन झा
गाम: बेल्हवार, मधुबनी, बिहार; जन्म तिथि : ५ दिसम्बर १९७६; शिक्षा - बी एस सी, कल्याण कॉलेज, भिलाई; एम एस सी, कॉर्पोरेटिव कॉलेज, जमशेदपुर; फैशन डिजाइनिंग, निफ्ट, जमशेदपुर।“
बारातीसत्कार
आजुक आधुनिक परिवेशमे विवाहक पुरान मान्यता आर विधि विधान अपन प्रतीकात्मक स्वरूपमे शेष बचल अछि। दिन पर दिन ओकर स्थान अपव्यय सँ परिपूर्ण परिपाटी लऽ रहल अछि। हम सब पौराणिक आ’ तर्कसंगत विचारक अवशेष मात्र देखि रहल छी। आब निरंतर जीवनशैलीमे आधुनिकताक समावेष भऽ रहल अछि। एकर किछु प्रत्यक्ष लाभो अछि, जेनाकि बढ़ियाँ शिक्षा आ' स्वास्थ्य व्यवस्था। किन्तु आधुनिकताक दुष्परिणामक सूचि बनाबी तऽ ओ’ अनन्त रहत।
विवाहादिमे जे आडंबर आ' विलासितापूर्ण प्रदर्शन होइत अछि ओकर निर्वाह सर्व साधारणक लेल काफी कठिन अछि।पालन-पोषण, शिक्षा-दीक्षा कएलाक बाद एक साधारण कन्यापक्ष विवाह समारोहक उच्चवर्गीय प्रदर्शनक आर्थिक आघात केँ कोना सहत? विभिन्न प्रकारक ताम-झाम युक्त महग व्यवस्थाक निर्वाह बहुत कष्टकारी होइत छैक। किछु घंटाक शोभा बढ़ाब’ लेल वा विवाह समारोह केँ कथित रूप सॅं अविश्वसनीय बनाबए केर दवाब सॅं लोक हजारों लाखों टाका पानिमे बहा दैत अछि। नब पीढ़ीक सुशिक्षित लोक कँ बुझबाक चाही जे विवाहकॅं अविस्मरणीय बनाबैत छैक दू परिवारक आपसी स्नेह आ' सम्बन्ध। विवाहकँ अविस्मरणीय बनाबैत छैक ओकर सफलता जाहि लेल मात्र निष्ठा आ' विश्वासक प्रचुरता चाही, टेंट हाउस भोज व्यवस्था वा महग कपड़ा लत्ता आर गहना जेवर नञि। ई सभ कृत्रिम साधनक मॉँग मध्यम वर्गीय परिवारक लेल सीमित रहय तखने कल्याण अछि।
अपव्यय सॅं बचि कऽ यदि नवयुगक वर कन्या अपन सूझ बूझ सॅं गरिमामय सम्बन्धक शुरूआत करथि तऽ ई सभक हितमे होयत।कन्यापक्ष पर वरपक्ष द्वारा बारातीक भव्य स्वागतक दबाब देखि बड़ा दुख होइत अछि। स्वागत तऽ हृदय सॅं हुअक चाही रूपैया पैसा सॅं नहिं। एकटा गरीब परिवारक व्यथा संवेदनशील व्यक्तिकँ आडंबरक प्रति आर कठोर बनाबए लेल पर्याप्त अछि।
एक कविक कविताक किछु पंक्ति उल्लेखित अछि :
''कोना करू बरियाती जी अहॉंक सत्कार यौ ।
धानो नहि भेल हमरा रब्बियो के नञि आस यौ ॥
कठिन समय छैक सुनियउ भारी परिवार यौ।
रूख सुख जे भेटए कए लिअ स्वीकार यौ॥
सम्बन्ध बनाबऽ एलहुँ अहॉं राखू हमरो लाज यौ।
घर द्वारो टूटल फाटल दलान पर नहि खाट यौ॥
दिन राति पेट भरय लय करि कऽ रोजगार यौ।
खानपियनि द नहि सकलहुँ छी बहुत लाचार यौ॥”
आउ हम सब अहि आडंबरक समूल नाश कऽ मिथिलाक गरिमा बढ़ाबी।
जानकी-नवमी
वैशाख मासक शुक्ल पक्षक नवमी तिथि कँ जानकी-नवमी मनाओल जाइत अछि। लोक ओहि दिन व्रत राखैत छथि आ' सीताजीक पूजा अर्चना करैत छथि। सीता माता लक्ष्मीजीक अवतार मानल गेल छथि, तैँ ई मान्यता अछि जे ई व्रत कएलासॅं सुख एवम् सम्पत्तिक प्राप्ति होइत अछि। एहि वर्ष ई पाबनि अंग्रेजी तारिख १३ मई, २००८ मंगल दिन कँ अछि।
कथा अछि जे राजर्षि जनकजी कँ सीताजी शैशवावस्थामे अही दिन प्राप्त भेल रहथिन्ह।राजा जनक जनकपुरक राजा छलाह आ' संतानहीन जाहिसँ एहि दु:ख सॅं पीड़ित छलाह।एक दिन कोनो शुभ कार्यक प्रयोजन सॅं ओ’ खेतमे हर जोतए गेलाह। ओही बीच हुनकर हरसॅं लागि एक स्वर्णक कलशमे सॅं एक दिव्य बालिका प्रकट भेलीह, जिनका राजा जनक आ' हुनकर पत्नी सुनयना गोद लऽ लेलखिन। बालिकाक नाम सीता राखल गेल जकर अर्थ होइत अछि हर। देवी सीताक जानकी नाम सेहो पड़ल अछि।
किन्वदन्ति अछि जे सीताजी लक्ष्मी माताक अवतार देवी वेदवतीक पुनर्जन्म रूप छलीह। ऋषि कुषध्वजक पुत्री वेदवती परम सुन्दरी छलीह आ स्वयम् कँ विष्णु देव केँ प्रति अर्पित कएने छलीह। अनेक राजासॅं आयल विवाहक प्रस्ताव अस्वीकृत क दैत छलीह। अहि कारणसँ ओ अहंकारी रावण के सेहो मना कऽ देलन्हि जाहि द्वारे हुनका रावणक अत्याचार सहए पड़लन्हि।दुःखी भय वेदवती प्रतिज्ञा लेलन्हि जे ओ अपन पुनर्जन्ममे रावणक विनाशक कारण बनतीह आ स्वयम्के अग्निमे भष्म कँ’ लेलन्हि।एहि बीच मन्दोदरि गर्भवती भेलीह। अपन पतिक कुकृत्य द सुनलाक बाद ओ’ अपन भावी संतानकेँ ल क आशंकित भ गेलीह।ओ’ अपन नइहर गेलीह आ’ अपन माता पिताक संग तीर्थ करय लगलीह। जन्मक समय नजदीक अएला पर ओ’ अपन संतानक लेल आश्रय ताकए लगलीह। तखने संजोगसॅं संतानहीन राज जनकक खिस्सा सुनलन्हि आ' समय पाबि अपन पुत्रीकँ राजाक पथमे नुकाबएमे सक्षम भऽ गेलीह।किछु लोक इहो कहैत छथि, जे संभवत: सीताजीक जन्मक बाद हुनका पानिमे बहा’ देल गेल छल आ’ संयोगसँ ओ’ जनकजीक खेत लग कात
लगलीह।
कथा इहो प्रचलित अछि जे राक्षसक अत्याचारसॅं हताहत ऋषि मुनिक शोणित एक कलशमे एकत्रित कऽ भूमिमे गाड़ि देल गेल छल। बादमे ओहि कलशसॅं सीताजीक जन्म भेल। जन्मक पाछाँ खिस्सा चाहे जे होअए उद्देश्य त रावणक नाशे रहए। एकर सांकेतिक अर्थ इएह अछि जे ‘यत्र नार्येस्तु पूज्यन्ते रमन्ते तत्र देवता। अर्थात् जतए स्त्रीक आदर होइत अछि ततए देवताक निवास होइत अछि आ' ओकर विपरीत स्त्रीक अपमान करनिहार दुखद अंत पाबैत छथि।
किछु लोक मानैत छथि जे सीताक जन्म फाल्गुन मासक कृष्ण पक्षक अष्टमी तिथिकेँ भेल छन्हि।


text:
दरभंगा। 24 जनवरी। देशक पूर्व रेल मंत्री आ मिथिलाक सपूत स्व. ललित नारायण मिश्रक जयंती पर देशक राजधानी दिल्लीमे मिथिलालोक फाउंडेशक केर तत्वावधानमे आयोजित 'ललित दिवस' कार्यक्रममे ललित सम्मान सं सम्मानित हेताह युवा समाजसेवी आ 'न्यूज़ मिथिला' के संपादक बिदेश्वर नाथ उर्फ़ बिकाश झा। इ पहिल बेर अछि जखन राष्ट्रीय राजधानी क्षेत्र दिल्लीमे कोनो संगठन एतेक व्यापक रूपें ललित बाबूक जयंती मनेवाक लेल आगू आएल अछि।
अगामी 2 फरवरी दिन स्व. ललित नारायण मिश्र जीक जन्म दिवस पर दिल्ली के विनोद नगर (पश्चिम)मे एकटा भव्य कार्यक्रममे ललित बाबूकें स्मरण कैल जेतैन्ह। कार्यक्रममे मिथिला एवं बिहारक विभिन्न विधाक व्यक्तिगण उपस्थित रहता आ संगहि संग समाजक विभिन्न क्षेत्रमे योगदान देनिहार व्यक्ति लोकनिकें ललित सम्मान सं सम्मानित सेहो कैल जेतैन्ह। मिथिलालोक फाउंडेशन के चेयरमैन आ देशक जानल-मानल शिक्षाविद डाॅ. बीरबल झा कहला कि ललित दिवस पर युवा समाजसेवी आ 'न्यूज़ मिथिला' के संपादक बिदेश्वर नाथ उर्फ़ बिकाश झा के संगे-संग आरो बहुत व्यक्तित्वकें संस्था सम्मानति करत।


text: बैशाख १८ गते,चितवनके भरतपुरमे रहल वीपी कोइराला मेमोरियल क्यान्सर अस्पतल निर्वाचन आचारसंहिता उल्लंघन कएलकअछि ।अस्पताल निर्वाचन आचारसंहिता उल्लंघन करति कार्यकारी निर्देशकके नियुक्ति प्रकृयाक लेल विज्ञापन प्रकाशन कएलकऽअछि ।एनाक निर्वाचन आचारसंहिता विपरित नियुक्ति प्रक्रिया अगाडि बढौने कहैत अस्पतालक विरुद्ध निर्वाचन अधिकृतके कार्यालयमे उजुरी परलअछि ।अनेरास्ववियुके केन्द्रिय सदस्य एवम् चितवन जिल्ला इन्चार्ज प्रकाश भट्ट आ भरतपुर ७ कृष्णपुरमे राम आर्चाय अलग अलग रुपसँ मुख्य निर्वाचन अधिकृतके कार्यालय भरतपुरमे उजुरी दर्ता करौलकअछि ।अहिना काठमाडौंमे समेत निर्वाचन आयोगके कार्यालयमे उजुरी दर्ता कएनेअछि । क्यान्सर अस्पताल गत बैशाख १४ गते कार्यकारी निर्देशक नियुक्तिके लेल दरखास्त माग कएनेछल । हालके कार्यकारी निर्देशक चिनबहादुर पुनके पदावधी वैशाख आय (सोमदिन) सकलअछि ।निर्वाचन आयोग २०७३ फाल्गुण १८ गतेसँ देशभरि लागु होब जका निर्वाचन आचारसंहिता जारी कएनेछल ।स्थानीय तह निर्वाचन आचारसंहिता २०७३ विपरीत होबवजका क्यान्सर अस्पताल भरतपुरमे कार्यकारी निर्देशक नियुक्तिके प्रकृया रोक्वाक माग कएने अनेरास्ववियुके केन्द्रीय सदस्य प्रकाश भट्ट बतौलनिअछि ।स्थानीय तह निर्वाचन आचारसंहिता २०७३ के परिच्छेद ४ के कर्मचारी आचरण सम्बन्धी दफा ९ मे कोनो भि सरकारी तथा अर्धसरकारी निकायमे कर्मचारी सरुवा, दरवन्दी सिर्जना, नियुक्ति आ सरुवा बढुवा कऽर नै पाबके उल्लेख काएलगेलअछि ।


text:
मधुबनी। 08 सितम्बर। बेंगलुरु म' भेल पत्रकार गौरी लंकेश केर हत्याक विरोध पूरा देश भरी म' देखकर देलक। मधुबनी म' सेहो लोग सभ कैंडल मार्च निकाली रोष जतौलनि। ऐहिक संगे शोक सभा केर सेहो आयोजन कायल गेल।
मधबुनी म' पत्रकार आओर सामाजिक कार्यकर्ता सभ थाना चौक सँ स्टेशन चौक धरी कैंडल मार्च निकालनि। शोक सभा केर आयोजन करि दिवगंत पत्रकार गौरी लंकेश क' श्रद्धांजलि अर्पित कायल गेल। मधुबनी के पत्रकार सभ कर्नाटक सरकार आओर केंद्र सरकार सँ मांग केलनि कि पत्रकार सभ पर भ' रहल हमला क' रोकबाक लेल पत्रकार सुरक्षा कानून अविलम्ब लागू कायल जाए। संगहि गौरी लंकेश केर कातिल क' 24 घंटा केर भीतर गिरफ्तार कायल जाए आओर हुनकर परिवार क' सरकारी मुआवजा आओर सरकारी नौकरी द' न्याय कायल जाए।


text:
Tuesday, 21 March 2017
रक्षिता (मैथिली लघु कथा)
आई रक्षिता भारतीय सेना के मेडिकल कोर्प में कमिशंड होबय जा छलिह । ऐ समारोह में हुनकर मां – पप्पा अर्थात रिद्धि आ रोहन सेहो आयल छलाह । रिद्धि के आई अपन बेटी के लेल किछु बेसिए दुलार आ फ़क्र बुझना जा रहल छल । समरोह में कुर्सी पर बैसल बैसल ओ पुरना खयाल में डूबि गेल छलिह ।
जखन पीजी - सुपर स्पेशलिटी के एंट्रेंस में रक्षिता नीक रैंक नेने छलिह तखन रोहन हुनका दिल्ली के एकटा जानल-मानल प्राईवेट मेडिकल इंस्टिच्युशन में प्रवेश लेब लेल कहने छलाह । ओ रक्षिता के बुझा रहल छलाह जे देखह बेटी ओ नामी कॉरपोरेट अस्पताल छै, नीक पाई भेटत, संगहि नाम आ शोहरत सेहो बढत त जिनगी ठाठ से कटत, तहि लेल कहै छि जे आर्मी अस्पताल में प्रवेश लेबय के जिद्द जुनि करू। ओतय अहां सं पहिनेहे बॉण्ड भरायल जायत आ पोस्ट डोक्टोरल (सुपर-स्पेशलटी) करय के बाद अहां के कैएक साल धरि सेना में जिवन घस पडत आ नै त लाखक लाख टका बॉन्ड भरू ! मुदा रक्षिता कहां मानय वला छलिह, छुटिते ओ बजलिह: अहुं ने पप्पा किछु बाजि दैत छी! हमरा जतेक नीक एक्स्पोजर आ लर्निंग के सुविधा आर्मी अस्पताल में भेंटत ओहन सुविधा अहांक ओ कॉरपोरेट अस्पताल में कतय सं भेटत! आ आर्मी अफ़सर के यूनिफ़ार्म देखने छी पप्पा कतेक चार्मिंग आ मस्त होई अछि ने, आ ओईपर सं आर्मी के रैंक पप्पा – सोचियौ जे डाक्टर के संगहि जौं हमरा कैप्टन , मेजर आ कर्नल रक्षिता रोहन के नाम सं पुकारल जायत त कत्तेक सोंहंतगर लगतै ने । आ अहां! ओना त टीवी डिबेट देख देख क हरदम सेना आ राष्ट्रवाद के जप करैत रहै छी आ आई जखन हम सेना के सेवा करय चाहै छी त अहां हमरा रोकि रहल छी! – इ सब गप्प ओ एक सुर में कहि गेल छलिह।
एत्तेक सब सुनला के बाद कहां रोहन हुनका रोकि सकल छलाह । आ फ़ाईनली ओ आर्मी अस्पताल में डीएनबी-प्लास्टीक सर्जरी प्रोग्राम में प्रवेश ल लेने छलिह। जिद्दीयो त ओ बहुत बडका छलिह । पीजी एडमिशन के टाईम पर सेहो रिद्धि हुनका सं कहने छलिह जे अहां लडकी छी अहि लेल लडकी बला कोनो स्पेशल्टी ल लिय – ओब्स गायनी, रेडियोलोजी या एहने सन कोनो मेडिकल स्पेशिलिटी ल लिय; कत्तौ, कोनो अस्पताल में आराम सं काज भेंट जायत अ नै त अप्पन क्लिनिक सेहो खोलि सकै छी । फ़ेर विवाह दान भेला के बाद बर संगे एड्जस्ट्मेंट सेहो बनल रहत ।
"बर गेल अंगोर पर । हमरा त प्लास्टिक सर्जन बनै के अछि आ ओकरा लेल हमरा जनरल सर्जरी पढय के हेतै, त हम सर्जरी मे एडमिशन ल रहल छी बस । " – मां के बात के जवाब में ओ इ बात एक सुर में कहि गेल छलिह ।
रक्षिता बाल्यावस्थे सं होनहार बच्ची छलिह आ एकर श्रेय वास्तव में रोहन के जाइ अछि । नेनपने सं ओकरा पढबै के जिम्मेवारी रोहन अपने सम्हारने छलाह । १०-१२ घंटा के ड्यूटी के बाद जखन ओ हारल थाकल घर आबै छहाल तखनो ओ बड्ड लगन सं रक्षिता के बैसा क पढबै छलाह । हुनका पढबै खातिर समय निकालबा के चक्कर में कैएक बेर हुनका ऑफिस में अपन अधिकारी से सेहो उलझय पडय छल । एहन स्थिति में कै बेर रिद्धि कहने छलिह जे कत्तौ ट्यूशन लगा दियौ, आई-कैल्ह बिना ट्यूशन के कहीं बच्चा पढलकै अछि, मुदा रोहन हुनकर गप्प कहियो नै सुनलाह । इंटर में गेला पर इ सब दास सर के संपर्क में आयल छलाह, जे बड्ड योग्य शिक्षक छलाह, आ दास सर सेहो रक्षिता के पढबै में बहुत मेहनत केने छलाह, जेकर ई परिणाम छल जे रक्षिता एमबीबीएस के लेल सेलेक्ट भ गेल छलिह । जखन ओ दास सर सं गुरूदक्षिणा मांगय कहने छलिह त सर कहने छलाह जे "बेटी चिकित्सा मनुख क सेवा करय वला पेशा अछि, त जतेक भ सकै लोक सभ के सेवा करिह, यैह हमर दक्षिणा होयत ।
याद क पांइख लगा क रिद्धि अतित के गहराई में उतरय लागल छलिह । रोहन के संग हिनकर विवाह क कैएक वर्ष भ गेल छल मुदा हुनका कोनो संतान नै भेल छल । एक दिन अचानके स रोहन एकटा जन्मौटि नेना के कोरा मे नेने आयल छलाह आ ओकरा रिद्धि के कोरा मे राखि देने छलाह आ कहलाह जे "अपन बिटिया रानी"।
"हाय राम! इ केकर बच्चा उठा के नेने एलहु अछि?" रिद्धि रोहन से पुछने छलिह । रोहन उत्तर दैत कहने छलाह जे "हम अनाथालय में एकटा बच्चा लेल आवेदन केने छलहु, आई ओतय स खबर आयल छल जे एकटा जन्मौटी बच्चा के केयौ राइख गेल अछि अनाथालय में यदि आहां देखय चाहै छि त …….।" बस हम ओतय पहुंच गेलहुं आ एत्तेक सुन्नैर नेना के देख क झट हं कहि देलहुं आ सभटा फ़ोर्मलिटि पुरा कय क एकरा अहां लग नेने एलहु अछि।
"मुदा इ ककरो नाजाय बच्चा……"
"हा..हा..हा… बच्चा कोनो नाजायज नै होई अछि, नाजायज त ओकरा समाज बनबै अछि" रिद्धि के बात काटैत रोहन बजने छलाह, आ जवाब बे रिद्धि बस एतबे बजने छलिह जे "अहां एकर रक्षक भेलहु आ इ हमर रक्षिता अछि।"
अतितक गहराई में डूबल रिद्धि के कान में अचानक से रोहन के उ स्वर गूंजय लागल छल, आ हुनकर तन्द्रा तखन टूटल जब हुनका कान में रक्षिता के नाम गूंजल जे रक्षिता के कमिशनिंग आ बैज ओफ़ ओनर के लेल बजाबय लेल पुकारल गेल छल । रिद्धि के आंखि सं मोती जेका नोर टपकय लागल छल, कियेकि आई हुनकर बेटी एकटा आर्मी अफ़सर का एकटा कुशल प्लास्टिक सर्जन जे बनि गेल छलिह।
Subscribe to: Post Comments (Atom)


text:
मुजफ्फरपुर। 16 जनवरी। मुजफ्फरपुर जिला के एसकेएमसीएच अस्पताल मे जुड़वा बच्चा जन्म लेलन्हि अछि। लेकिन, अजीब बात ई अछि कि ई दुनु बच्चा के मुंह से ल'के पेट धरी आपस मे सटल अछि।डॉक्टर सभक मुताबिक दुनु नवजात बच्चा केर हालत गंभीर बनल अछि। डॉक्टर सभक टीम बच्चा पर निरंतर नजैर राखने अछि। डॉक्टर सभ सर्जरी करबाक लेल ऑपरेशन पर विचार क' रहल अछि।
जानकारी केर मुताबिक, शिवहर जिला के श्यामपुरभटहां के रामबन रोहुआ मे रहे बला मोहित कुमार केर पत्नी क' देर रति अचानक पेट मे दर्द भेलन्हि जाहिक बाद हुनक परिजन हुनका इलाज लेल शहर के एक निजी नर्सिंग होम ल' गेलन्हि। जता, प्रसव के दौरान महिला जुड़वा बच्चा के जन्म देलन्हि। लेकिन दुनु नवजात बच्चा आपस मे सटले जन्म लेलन्हि। डॉक्टर सभ बच्चा के इलाज लेल पटना रेफर करबाक बात कहलनि। लेकिन, नवजात बच्चा के परिजन आर्थिक तंगी के चलते बच्चा के इलाज बाहर करेबामे असमर्थ छैथ।


text:
प्राचीन भारतक राजनितिक तथा सांस्कृतिक जीवनमे मिथिलाक महत्वपूर्ण भूमिका रहलैक अछि | ई भूमि महान राजतंत्र तथा गणतंत्र सभक उत्थान-पतन देखैत आबि रहल अछि | मानव-चिन्तनक इतिहासमें एकर विलक्षण स्थान छैक | ई भूमि जनक, याज्ञवलक्य, न्याय सूत्रक प्रणेता गौतम, वैशेषिक दर्शनक जनक कणाद, मीमांसाक प्रस्तेता जैमिनि तथा सांख्य दर्शनक संस्थापक कपिलक जन्मभूमि रहल अछि !एक सीमान्तर्गत वैशाली, जैन बौद्ध धर्म तथा दर्शनक प्रसिद्द गढ़ रहि चुकल अछि | ईसाक षष्ठ शतक तथा तकर परवर्ती कालमे मिथिला महान साहित्यिक तथा दार्शनिक क्रियाकलापक केंद्र बनल रहल | उद्योतकर (अनु० 700 ई० सन्), मंडन (अनु० 800 ई० सन्) वाचस्पति (अनु० 840 ई० सन्) उदयन (अनु० 950 सन्) गङ्णेश (अनु० 1100 सन्) पक्षधर (अनु० 1450 सन्) प्रभृति अनेकानेक विद्वान अपन प्रखर प्रतिभासँ एहि भूमिकेँ विभिन्न युगमे उद्भासित
कयलनि | एहि तरहे मिथिला अनेक शतक धरि भारतीय सांस्कृतिक केंद्र बनल रहल |
एहि भूमिक हेतु प्रयुक्त 'विदेह' अथवा 'मिथिला' नामक उत्पत्ति विशुद्धतः पौराणिक अछि | जुलियस एग्लिंगक अनुसार प्राचीनकालमें ई भू-भाग आर्यलोकनिक निवासस्थान अतिपूर्वमें छल | कहल जाइछ जे उक्त प्रदेश अपन नाम सरस्वती तीरसँ आगत राजा विदेघ माथव अथवा विदेह माधव सँ पओलक | शतपथ ब्राह्मणक अनुसार विदेघ माथव अपन पुरोहित गौतम रहूगणक संग सरस्वती तटसँ सदनिराक (गण्डकीक) तटपर आबि सर्वप्रथम अग्निकेँ प्रज्वल्लित क' एही भूमिकेँ पवित्र कयलनि | ई सत्य जे माथवक आगमनक पश्चात अनेक ब्राह्मण एते अयलाह | फलतः एहि भूमि पर कृषि प्रारंभ भेल तथा यज्ञ द्वारा अग्निकेँ संतृप्त कएल गेल | महाकाव्य तथा पपुराणसभक वंशावलीमर द्वितीय राजाक रूपमें परिणित मिथि वैदेह माथव विदेघक परिलिक्षित थिक | पौराणिक वंशावलीक अनुसार अयोध्यापति मनुक पुत्र निमि एहि यज्ञ-भूमि अयलाह | हुनकर पुत्र मिथि अपन नाम पर मिथिला राज्यक स्थामना कयलनि | नगर निर्माणक क्षमता रखवाक कारणे ओ 'जनक' नामसँ प्रख्यात भेलाह | इहो कहल जाइछ जे मंथनक बाद उतपन्न होयबाक फलस्वरूप हुनक नाम मिथि राखाल गेलनि | असमान्य जनमक कारणेँ ओ जनक कहओलनि तथा पिता अशरीरी रहबाक कारणें विदेह | एहि तरहेँ हुनक नामक अधारपर एहि प्रदेशक नाम मिथिला पड़ल |
विशेष सुचना : उपरोक्त तथ्य डॉक्टर उपेन्द्र ठाकुर द्वारा लिखित आ मैथिली अकादमी पटना द्वारा प्रकाशित मिथिलाक इतिहास सँ लेल गेल अछि !
पृष्ठ एखन निर्माणाधीन अछि !
In the meantime, here is some useful information about the Standard Template.
The Standard Template is a template website designed by the Wikidot Community for users like yourself. We provide you with basic pages and facilities to help you get started on your new project. For instance:
- Twitter Bootstrap is integrated into the site's layout and design so that your site will look good regardless of the device viewed upon.
- The home page is designed as a cover, giving you all the code necessary to adapt it to your own needs.
- Top and Side navigation bars are provided and easily customizable
- All pages use categories for stronger organization
- A standard HTML layout allows for consistent theme creation and theme compatibility
- Let others discuss your site on a public forum provided by the template
Special thanks goes to the following users for their contribution to this template site:


text:
शास्त्री जी जीवन भरि भागवत कथा बाँचैत रहलाह ।आरती, चढ़ाबासँ होइ बाला आमदनीसँ मजामे जिनगी कटैत छलन्हि ।देश-विदेशमे हिनक नाम प्रसिद्ध छलन्हि मुदा किछु दिनसँ भक्तक भीड़ लगातार घटले जा रहल छल ।आब तँ एक साए आदमी पुरनाइ मोशकिल भऽ गेलै ।एहि कारणसँ आमदनी सेहो घटि गेलै ।आयोजककें घटा लागऽ लागलै ।कतबो प्रचार-प्रसार केलाक बादो परिणाम पूर्वबत रहलै ।थाकि-हारि कऽ आयोजक एकटा उपाय सोचलक जे भागवतमे रास, प्रेम आ गोपीक चर्चा तँ छैहे, किएक ने गोपीकें मंचपर उतारल जाए ।अगिला प्रचारमे शास्त्री जीक नामसँ बेसी गोपीक चर्च कएल गेल ।कथाक दिन समयसँ पहिने पण्डाल खचाखच भरि गेलै ।शास्त्री जीकें भक्तक ओर-छोर नै भेटलनि ।मोने-मोन सोचऽ लागलनि जे भगवानोकें अपन कर्म, लीला बतेबाक लेल आ कलयुगमे अपन अस्तित्व बचेबाक लेल आइटम गर्लक सहारा लेबैये टा पड़लै ।
अमित मिश्र


text:
चुनत सब हमरे बेरम बेर।।
Tuesday, 18 July 2017
जन प्रतिनिधि
कहबै छि हम जनप्रतिनिधि
मुदा भेंटब नै हम कोनो विधि
मचल रहौ जनता में हाहाकार
रहै छि तैयो हम निर्विकार
किये सोची कोना जीबैत निर्धन
निमग्न छि बढाब में हम अप्पन धन
नै मतलब कतय भेल अन्याय
बस अप्पन पैर में नै फाटै बेमाय
सगर गाँव रहौ अन्हरिया में
बनल रहि हम बस ‘पावर हाउस’
छात्र सब भने होएत रहै फेल
किएक लेबै हम ककरो टेर?
ठप्प रहै रेल क यातायात
कहुत ई भेल कोन बड़का बात!
लड़ै छि बड़का जुबानी जंग
बजबै छि ट्वीटर पर झाइल मृदंग
भेटै अछि जौं किछु आलोचक लोक
झट द करै छि हुनका ब्लॉक
आयल कत्तेक सुन्नर बरसात
कवि लिखू अहूँ किछु रसगर बात
शहर तब्दील भेल नाला में
व्यस्त छि हम घोटाला में
शिक्षा-स्वास्थ्य बनि गेल अछि व्यापार
युवा भ रहल अछि बेरोजगार
मुदा हम मगन ई आशा में
विधाता करताह बेड़ा पार
शुरू करब सभटा अप्पन खेल
जखन आयत वोट लेबा के बेरनै छोड़ने छि कोनो विकल्प
चुनत सब हमरे बेरम बेर।।
Subscribe to: Post Comments (Atom)